CELEX: 32005R0422
Language: el
Date: 2005-03-14 00:00:00
Title: Κανονισμός (ΕΚ) αριθ. 422/2005 της Επιτροπής, της 14ης Μαρτίου 2005, για την τροποποίηση του κανονισμού (ΕΚ) αριθ. 94/2002 για τη θέσπιση λεπτομερών κανόνων εφαρμογής του κανονισμού (ΕΚ) αριθ. 2826/2000 του Συμβουλίου σχετικά με ενέργειες ενημέρωσης και προώθησης των γεωργικών προϊόντων στην εσωτερική αγορά

15.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 68/5
            
         
      ΚΑΝΟΝΙΣΜΌΣ (ΕΚ) αριθ. 422/2005 ΤΗΣ ΕΠΙΤΡΟΠΉΣ
   
   της 14ης Μαρτίου 2005
   για την τροποποίηση του κανονισμού (ΕΚ) αριθ. 94/2002 για τη θέσπιση λεπτομερών κανόνων εφαρμογής του κανονισμού (ΕΚ) αριθ. 2826/2000 του Συμβουλίου σχετικά με ενέργειες ενημέρωσης και προώθησης των γεωργικών προϊόντων στην εσωτερική αγορά
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 2826/2000 του Συμβουλίου, της 19ης Δεκεμβρίου 2000, σχετικά με ενέργειες ενημέρωσης και προώθησης των γεωργικών προϊόντων στην εσωτερική αγορά (1), και ιδίως το άρθρο 12,
   Εκτιμώντας τα ακόλουθα:
   
               (1)
            
            
               Στο άρθρο 3 του κανονισμού (ΕΚ) αριθ. 2826/2000, καθορίζονται τα κριτήρια για την επιλογή των θεμάτων και των προϊόντων για τα οποία δύναται να πραγματοποιηθούν ενέργειες ενημέρωσης ή/και προώθησης στην εσωτερική αγορά. Ο κατάλογος των εν λόγω θεμάτων και προϊόντων παρατίθεται στο παράρτημα Ι του κανονισμού (ΕΚ) αριθ. 94/2002 της Επιτροπής (2).
            
         
               (2)
            
            
               Σύμφωνα με το άρθρο 4 του κανονισμού (ΕΚ) αριθ. 2826/2000, κάθε δύο έτη, η Επιτροπή καταρτίζει κατάλογο των θεμάτων και των προϊόντων που αναφέρονται στο άρθρο 3 του συγκεκριμένου κανονισμού.
            
         
               (3)
            
            
               Τα σπορέλαια κοινοτικής προέλευσης, και ιδίως το κραμβέλαιο, όπως και το μέλι και τα μελισσοκομικά προϊόντα, είναι προϊόντα για τα οποία οι ενέργειες ενημέρωσης ή/και κοινής προώθησης αποτελούν βασικό μέσο που μπορεί να συμβάλει στην ισορροπία της αγοράς, κυρίως με την κατάλληλη και επίκαιρη ενημέρωση του καταναλωτή σχετικά με τις ιδιότητες, τη θρεπτική αξία, τη γεύση, τα ισχύοντα πρότυπα και την επισήμανση των εν λόγω προϊόντων. Επομένως, τα προϊόντα αυτά θα πρέπει να συμπεριληφθούν στο παράρτημα Ι του κανονισμού (ΕΚ) αριθ. 94/2002.
            
         
               (4)
            
            
               Προκειμένου να προωθηθεί η κατανάλωση ποιοτικών προϊόντων στον τομέα του κρέατος, ενδείκνυται να είναι επιλέξιμα για ενέργειες προώθησης όλα τα κρέατα ποιότητας που έχουν παραχθεί σύμφωνα με κοινοτικό ή εθνικό καθεστώς ποιότητας. Επομένως, τα προϊόντα αυτά θα πρέπει να συμπεριληφθούν στο παράρτημα Ι του κανονισμού (ΕΚ) αριθ. 94/2002.
            
         
               (5)
            
            
               Για λόγους σαφήνειας και απλούστευσης, είναι σκόπιμο να ενσωματωθούν τα θέματα του παραρτήματος Ι α) και τα προϊόντα του παραρτήματος Ι β) του κανονισμού (ΕΚ) αριθ. 94/2002 σε έναν ενιαίο κατάλογο, ο οποίος θα καλύπτει τόσο τα θέματα, όσο και τα προϊόντα, να συμπεριληφθούν δε, για κάθε προϊόν και θέμα, διατάξεις επ’ αυτών στις αντίστοιχες κατευθυντήριες γραμμές για την προώθηση στην εσωτερική αγορά, οι οποίες παρατίθενται στο παράρτημα ΙΙΙ του εν λόγω κανονισμού.
            
         
               (6)
            
            
               Τα προϊόντα με προστατευόμενη ονομασία προέλευσης (ΠΟΠ), με προστατευόμενη γεωγραφική ένδειξη (ΠΓΕ) ή τα ειδικά παραδοσιακά προϊόντα εγγυημένα (ΕΠΠΕ), σύμφωνα με τον κανονισμό (ΕΟΚ) αριθ. 2081/92 του Συμβουλίου, της 14ης Ιουλίου 1992, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (3) ή τον κανονισμό (ΕΟΚ) αριθ. 2082/92 του Συμβουλίου, της 14ης Ιουλίου 1992, για τις βεβαιώσεις ιδιοτυπίας των γεωργικών προϊόντων και των τροφίμων (4), καθώς και τα προϊόντα βιολογικής γεωργίας, σύμφωνα με τον κανονισμό (ΕΟΚ) αριθ. 2092/91 του Συμβουλίου, της 24ης Ιουνίου 1991, περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής (5), είναι προϊόντα ποιότητας των οποίων η παραγωγή και η κατανάλωση θεωρείται προτεραιότητα στο πλαίσιο της κοινής γεωργικής πολιτικής. Τα προϊόντα αυτά θα πρέπει, επομένως, να περιληφθούν στο παράρτημα Ι του κανονισμού (ΕΚ) αριθ. 94/2002, ούτως ώστε να μπορούν να επωφεληθούν από όλες τις ενέργειες προώθησης και ενημέρωσης που προβλέπονται στο καθεστώς προώθησης γεωργικών προϊόντων στην εσωτερική αγορά.
            
         
               (7)
            
            
               Χρειάζεται να καταρτιστούν νέες κατευθυντήριες γραμμές για τα νέα προϊόντα που προστίθενται στον κατάλογο, ώστε να επιτευχθούν τα αναμενόμενα αποτελέσματα των ενεργειών προώθησης, όπως και να αναθεωρηθούν οι υπάρχουσες κατευθυντήριες γραμμές, ώστε να ληφθούν υπόψη οι εξελίξεις στην κατάσταση της αγοράς και στην κοινή γεωργική πολιτική, καθώς η κτηθείσα πείρα από την αξιολόγηση των πλέον πρόσφατων ενεργειών προώθησης και ενημέρωσης.
            
         
               (8)
            
            
               Θα πρέπει, επομένως, να τροποποιηθεί αναλόγως ο κανονισμός (ΕΚ) αριθ. 94/2002.
            
         
               (9)
            
            
               Η επόμενη προθεσμία, μετά την έγκριση των εν λόγω μέτρων, για την υποβολή αιτήσεων για χορήγηση κοινοτικής ενίσχυσης σε προγράμματα προώθησης είναι η 31η Ιανουαρίου. Είναι περιορισμένος ο χρόνος που έχουν στη διάθεσή τους οι προτείνοντες οργανισμοί και τα κράτη μέλη προκειμένου να προσαρμόσουν και να καταρτίσουν προτάσεις, λαμβάνοντας υπόψη τις διατάξεις του κανονισμού όπως τροποποιήθηκε πρόσφατα. Ως εκ τούτου, ο παρών κανονισμός χρειάζεται να εφαρμοσθεί μετά τις 31 Ιανουαρίου.
            
         
               (10)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη που διατυπώθηκε στη συνεδρίαση της μεικτής επιτροπής διαχείρισης για την προώθηση των γεωργικών προϊόντων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 94/2002 τροποποιείται ως εξής:
   
               1.
            
            
               Το παράρτημα I αντικαθίσταται από το παράρτημα I του παρόντος κανονισμού.
            
         
               2.
            
            
               Το παράρτημα ΙΙΙ αντικαθίσταται από το παράρτημα ΙΙ του παρόντος κανονισμού.
            
         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Φεβρουαρίου 2005.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Μαρτίου 2005.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  EE L 328 της 23.12.2000, σ. 2· κανονισμός όπως τροποποιήθηκε τελευταία από τον κανονισμό (ΕΚ) αριθ. 2060/2004 (ΕΕ L 357 της 2.12.2004, σ. 3).
   
      (2)  EE L 17 της 19.1.2002, σ. 20· κανονισμός όπως τροποποιήθηκε τελευταία από τον κανονισμό (ΕΚ) αριθ. 1803/2004 (ΕΕ L 318 της 19.10.2004, σ. 4).
   
      (3)  EE L 208 της 24.7.1992, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1215/2004 της Επιτροπής (ΕΕ L 232 της 1.7.2004, σ. 21).
   
      (4)  EE L 208 της 24.7.1992, σ. 9· κανονισμός όπως τροποποιήθηκε τελευταία από τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).
   
      (5)  EE L 198 της 22.7.1991, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2254/2004 της Επιτροπής (ΕΕ L 385 της 29.12.2004, σ. 20).
   
      ΠΑΡΑΡΤΗΜΑ I
      
         
            «ΠΑΡΑΡΤΗΜΑ I
            ΚΑΤΑΛΟΓΟΣ ΠΡΟΪΟΝΤΩΝ ΚΑΙ ΘΕΜΑΤΩΝ
            
                        —
                     
                     
                        Νωπά οπωροκηπευτικά
                     
                  
                        —
                     
                     
                        Μεταποιημένα οπωροκηπευτικά
                     
                  
                        —
                     
                     
                        Κλωστικό λινάρι
                     
                  
                        —
                     
                     
                        Ζώντα φυτά και άνθη και καλλωπιστικά φυτά
                     
                  
                        —
                     
                     
                        Ελαιόλαδο και επιτραπέζιες ελιές
                     
                  
                        —
                     
                     
                        Σπορέλαια
                     
                  
                        —
                     
                     
                        Γάλα και γαλακτοκομικά προϊόντα
                     
                  
                        —
                     
                     
                        Κρέας νωπό και διατηρημένο με απλή ψύξη ή κατεψυγμένο, που έχει παραχθεί σύμφωνα με κοινοτικό ή εθνικό καθεστώς ποιότητας
                     
                  
                        —
                     
                     
                        Επισήμανση των αυγών κατανάλωσης
                     
                  
                        —
                     
                     
                        Μέλι και μελισσοκομικά προϊόντα
                     
                  
                        —
                     
                     
                        VQPRD, επιτραπέζιοι οίνοι με γεωγραφική ένδειξη
                     
                  
                        —
                     
                     
                        Γραφικό σύμβολο των άκρως απομακρυσμένων περιφερειών, όπως ορίζεται στη γεωργική νομοθεσία
                     
                  
                        —
                     
                     
                        Προστατευόμενες ονομασίες προέλευσης (ΠΟΠ), προστατευόμενες γεωγραφικές ενδείξεις (ΠΓΕ) ή ειδικά παραδοσιακά προϊόντα εγγυημένα (ΕΠΠΕ), σύμφωνα με τους κανονισμούς του Συμβουλίου (ΕΟΚ) αριθ. 2081/92 (1) και (ΕΟΚ) αριθ. 2082/92 (2) και προϊόντα καταχωρισμένα βάσει αυτών των συστημάτων
                     
                  
                        —
                     
                     
                        Βιολογικές καλλιέργειες, σύμφωνα με τον κανονισμό (ΕΟΚ) αριθ. 2092/91 του Συμβουλίου (3) και προϊόντα καταχωρισμένα σύμφωνα με αυτόν τον κανονισμό.
                     
                  
      
      
         (1)  EE L 208 της 24.7.1992, σ. 1.
      
         (2)  EE L 208 της 24.7.1992, σ. 9.
      
         (3)  ΕΕ L 198 της 22.7.1991, σ. 1.»
   
   
      ΠΑΡΑΡΤΗΜΑ II
      
         
            «ΠΑΡΑΡΤΗΜΑ ΙΙΙ
            ΚΑΤΕΥΘΥΝΤΗΡΙΕΣ ΓΡΑΜΜΕΣ ΓΙΑ ΤΗΝ ΠΡΟΩΘΗΣΗ ΣΤΗΝ ΕΣΩΤΕΡΙΚΗ ΑΓΟΡΑ
            Οι ακόλουθες κατευθυντήριες γραμμές προσανατολίζουν προς τα μηνύματα, τις ομάδες-στόχους και τα μέσα που θα πρέπει να βρίσκονται στο επίκεντρο των προγραμμάτων προώθησης και ενημέρωσης για τις διάφορες κατηγορίες προϊόντων.
            Υπό την επιφύλαξη των προτεραιοτήτων που παρουσιάζονται στο άρθρο 6 παράγραφος 4 του κανονισμού (ΕΚ) αριθ. 2826/2000, οι προτάσεις προγραμμάτων θα πρέπει εν γένει να καταρτίζονται λαμβάνοντας υπόψη τις ακόλουθες αρχές:
            
                        —
                     
                     
                        όταν προτείνονται προγράμματα από περισσότερα του ενός κράτη μέλη, θα πρέπει να προβλέπονται συντονισμένες στρατηγικές, δράσεις και μηνύματα,
                     
                  
                        —
                     
                     
                        τα προγράμματα θα πρέπει κατά προτίμηση να είναι πολυετή και να καλύπτουν επαρκές πεδίο εφαρμογής ώστε να έχουν σημαντικό αντίκτυπο στις αγορές στις οποίες στοχεύουν. Όπου ενδείκνυται, θα πρέπει να τίθενται σε εφαρμογή στην αγορά περισσοτέρων του ενός κρατών μελών,
                     
                  
                        —
                     
                     
                        τα μηνύματα των προγραμμάτων θα πρέπει να παρέχουν αντικειμενικές πληροφορίες σχετικά με τα εγγενή χαρακτηριστικά ή/και τη θρεπτική αξία των προϊόντων ως μέρους μιας ισορροπημένης διατροφής, σχετικά με τις μεθόδους παραγωγής τους ή τον σεβασμό προς το περιβάλλον,
                     
                  
                        —
                     
                     
                        τα προγράμματα θα πρέπει να περιέχουν βασικά μηνύματα τα οποία παρουσιάζουν ενδιαφέρον για τους καταναλωτές, τους επαγγελματίες ή/και τους εμπορευομένους σε διάφορα κράτη μέλη.
                     
                  Νωπά οπωροκηπευτικά
            1.   ΣΦΑΙΡΙΚΗ ΑΝΑΛΥΣΗ ΤΗΣ ΚΑΤΑΣΤΑΣΗΣ
            Μολονότι αυξάνεται η κοινοτική παραγωγή οπωροκηπευτικών, η κατανάλωσή τους παραμένει συνολικά στάσιμη.
            Παρατηρείται ιδιαίτερη έλλειψη ενδιαφέροντος από πλευράς των καταναλωτών ηλικίας κάτω των 35 ετών, η οποία είναι ακόμη εντονότερη κατά τη σχολική ηλικία. Η τάση αυτή έρχεται σε αντίθεση με την ισορροπημένη διατροφή.
            2.   ΣΤΟΧΟΙ
            Επιδιωκόμενος στόχος είναι να βελτιωθεί η εικόνα του προϊόντος — είναι “φρέσκο” και “φυσικό” — και να μειωθεί η μέση ηλικία των καταναλωτών, με την ενθάρρυνση κυρίως της κατανάλωσης των προϊόντων αυτών από τους νέους.
            3.   ΚΥΡΙΟΤΕΡΕΣ ΟΜΑΔΕΣ-ΣΤΟΧΟΙ
            
                        —
                     
                     
                        Νεαρά νοικοκυριά κάτω των 35 ετών
                     
                  
                        —
                     
                     
                        Παιδιά σχολικής ηλικίας, έφηβοι και οι γονείς τους
                     
                  
                        —
                     
                     
                        Μονάδες ομαδικής εστίασης και σχολικές καντίνες
                     
                  
                        —
                     
                     
                        Γιατροί και διαιτολόγοι.
                     
                  4.   ΒΑΣΙΚΑ ΜΗΝΥΜΑΤΑ
            
                        —
                     
                     
                        Προώθηση της προσέγγισης “πέντε την ημέρα” (σύσταση για κατανάλωση τουλάχιστον πέντε μερίδων φρούτων ή λαχανικών την ημέρα)
                     
                  
                        —
                     
                     
                        Τα προϊόντα είναι φυσικά και φρέσκα
                     
                  
                        —
                     
                     
                        Ποιότητα (ασφάλεια, θρεπτική αξία και γεύση, μέθοδοι παραγωγής, προστασία του περιβάλλοντος, σύνδεση με την προέλευση του προϊόντος)
                     
                  
                        —
                     
                     
                        Απόλαυση
                     
                  
                        —
                     
                     
                        Ισορροπημένη διατροφή
                     
                  
                        —
                     
                     
                        Ποικιλία και εποχιακός χαρακτήρας της προσφοράς νωπών προϊόντων· ενημέρωση για τις διάφορες γεύσεις και χρήσεις τους
                     
                  
                        —
                     
                     
                        Δυνατότητα προσδιορισμού της προέλευσης (ιχνηλασιμότητα)
                     
                  
                        —
                     
                     
                        Ευρεία διάθεση στην αγορά και ευκολία παρασκευής: πολλά νωπά οπωροκηπευτικά δεν χρειάζονται μαγείρεμα.
                     
                  5.   ΒΑΣΙΚΑ ΜΕΣΑ
            
                        —
                     
                     
                        Ηλεκτρονικά μέσα (ιστοσελίδες στο Διαδίκτυο με παρουσίαση της προσφοράς προϊόντων και με παιχνίδια στον υπολογιστή για τα παιδιά)
                     
                  
                        —
                     
                     
                        Τηλεφωνική γραμμή παροχής πληροφοριών
                     
                  
                        —
                     
                     
                        Επαφές δημοσίων σχέσεων με τα μέσα ενημέρωσης και τη διαφήμιση (π.χ. ειδικευμένοι δημοσιογράφοι, γυναικείος τύπος, νεανικά περιοδικά και εφημερίδες)
                     
                  
                        —
                     
                     
                        Επαφές με τους γιατρούς και τους διαιτολόγους
                     
                  
                        —
                     
                     
                        Παιδαγωγική δράση που απευθύνεται σε παιδιά και εφήβους, με κινητοποίηση των εκπαιδευτικών και των υπευθύνων για τις σχολικές καντίνες
                     
                  
                        —
                     
                     
                        Ενέργειες ενημέρωσης των καταναλωτών στα σημεία πώλησης
                     
                  
                        —
                     
                     
                        Άλλα μέσα (ενημερωτικά φυλλάδια και διαφημιστικά έντυπα με πληροφορίες για τα προϊόντα και συνταγές, παιχνίδια για παιδιά κ.λπ.)
                     
                  
                        —
                     
                     
                        Οπτικά μέσα ενημέρωσης (κινηματογράφος, ειδικοί τηλεοπτικοί σταθμοί)
                     
                  
                        —
                     
                     
                        Ραδιοφωνικά μηνύματα
                     
                  
                        —
                     
                     
                        Συμμετοχή σε εμπορικές εκθέσεις.
                     
                  6.   ΔΙΑΡΚΕΙΑ ΤΩΝ ΠΡΟΓΡΑΜΜΑΤΩΝ
            Από 12 έως 36 μήνες, με προτίμηση στα πολυετή προγράμματα με καθορισμένους στόχους για κάθε φάση
            7.   ΕΝΔΕΙΚΤΙΚΟΣ ΕΤΗΣΙΟΣ ΠΡΟΫΠΟΛΟΓΙΣΜΟΣ ΓΙΑ ΤΟΝ ΤΟΜΕΑ
            4 εκατ. ευρώ.
            Μεταποιημένα οπωροκηπευτικά
            1.   ΣΦΑΙΡΙΚΗ ΑΝΑΛΥΣΗ ΤΗΣ ΚΑΤΑΣΤΑΣΗΣ
            Ο τομέας αντιμετωπίζει αυξανόμενο ανταγωνισμό από διάφορες τρίτες χώρες.
            Αν και αυξάνεται βαθμιαία η ζήτηση, ιδίως λόγω της ευκολίας που παρουσιάζει η κατανάλωση αυτών των προϊόντων, είναι σημαντικό να μπορέσει η κοινοτική βιομηχανία να επωφεληθεί από αυτή τη δυνατότητα. Επομένως, είναι δικαιολογημένη η υποστήριξη των ενεργειών ενημέρωσης και προώθησης.
            2.   ΣΤΟΧΟΙ
            Χρειάζεται να εκσυγχρονιστεί και να ανανεωθεί η εικόνα του προϊόντος, με την παροχή των απαιτούμενων πληροφοριών, ώστε να ενθαρρυνθεί η κατανάλωσή του.
            3.   ΚΥΡΙΟΤΕΡΕΣ ΟΜΑΔΕΣ-ΣΤΟΧΟΙ
            
                        —
                     
                     
                        Νοικοκυριά
                     
                  
                        —
                     
                     
                        Μονάδες ομαδικής εστίασης και σχολικές καντίνες
                     
                  
                        —
                     
                     
                        Γιατροί και διαιτολόγοι.
                     
                  4.   ΒΑΣΙΚΑ ΜΗΝΥΜΑΤΑ
            
                        —
                     
                     
                        Ποιότητα (ασφάλεια, θρεπτική αξία και γεύση, μέθοδοι παρασκευής)
                     
                  
                        —
                     
                     
                        Ευκολία χρήσης
                     
                  
                        —
                     
                     
                        Απόλαυση
                     
                  
                        —
                     
                     
                        Ποικιλία προϊόντων διαθέσιμων καθ’ όλη τη διάρκεια του έτους
                     
                  
                        —
                     
                     
                        Ισορροπημένη διατροφή
                     
                  
                        —
                     
                     
                        Δυνατότητα προσδιορισμού της προέλευσης (ιχνηλασιμότητα).
                     
                  5.   ΒΑΣΙΚΑ ΜΕΣΑ
            
                        —
                     
                     
                        Ηλεκτρονικά μέσα (ιστοσελίδα στο Διαδίκτυο)
                     
                  
                        —
                     
                     
                        Τηλεφωνική γραμμή παροχής πληροφοριών
                     
                  
                        —
                     
                     
                        Επαφές δημοσίων σχέσεων με τα μέσα ενημέρωσης και τη διαφήμιση (π.χ. ειδικευμένοι δημοσιογράφοι, γυναικείος τύπος, περιοδικά μαγειρικής, επαγγελματικός τύπος)
                     
                  
                        —
                     
                     
                        Επιδείξεις στα σημεία πώλησης
                     
                  
                        —
                     
                     
                        Επαφές με τους γιατρούς και τους διαιτολόγους
                     
                  
                        —
                     
                     
                        Άλλα μέσα (ενημερωτικά φυλλάδια και διαφημιστικά έντυπα με τα προϊόντα και συνταγές)
                     
                  
                        —
                     
                     
                        Οπτικά μέσα ενημέρωσης
                     
                  
                        —
                     
                     
                        Συμμετοχή σε εμπορικές εκθέσεις.
                     
                  6.   ΔΙΑΡΚΕΙΑ ΤΩΝ ΠΡΟΓΡΑΜΜΑΤΩΝ
            Από 12 έως 36 μήνες, με προτίμηση στα πολυετή προγράμματα με καθορισμένους στόχους για κάθε φάση.
            7.   ΕΝΔΕΙΚΤΙΚΟΣ ΕΤΗΣΙΟΣ ΠΡΟΫΠΟΛΟΓΙΣΜΟΣ ΓΙΑ ΤΟΝ ΤΟΜΕΑ
            2 εκατ. ευρώ.
            Κλωστικό λινάρι
            1.   ΣΦΑΙΡΙΚΗ ΑΝΑΛΥΣΗ ΤΗΣ ΚΑΤΑΣΤΑΣΗΣ
            Η απελευθέρωση του διεθνούς εμπορίου κλωστοϋφαντουργικών και ενδυμάτων έχει εκθέσει το κοινοτικό λινάρι σε έντονο ανταγωνισμό από λινάρι που προσφέρεται σε πολύ ελκυστικές τιμές από χώρες εκτός της Κοινότητας. Το λινάρι βρίσκεται επίσης σε ανταγωνισμό με άλλες κλωστικές ίνες. Ταυτοχρόνως, η κατανάλωση κλωστοϋφαντουργικών εμφανίζει τάσεις στασιμότητας.
            2.   ΣΤΟΧΟΙ
            
                        —
                     
                     
                        Αναβάθμιση της εικόνας και της φήμης του κοινοτικού λιναριού και αξιοποίηση των χαρακτηριστικών ιδιοτήτων του
                     
                  
                        —
                     
                     
                        Αύξηση της κατανάλωσης του προϊόντος
                     
                  
                        —
                     
                     
                        Ενημέρωση των καταναλωτών σχετικά με τα χαρακτηριστικά των νέων προϊόντων που εμφανίζονται στην αγορά.
                     
                  3.   ΟΜΑΔΕΣ-ΣΤΟΧΟΙ
            
                        —
                     
                     
                        Πρωτοπόροι επαγγελματίες του κλάδου (στυλίστες, δημιουργοί, σχεδιαστές, κατασκευαστές ετοίμων ενδυμάτων, εκδότες)
                     
                  
                        —
                     
                     
                        Διανομείς
                     
                  
                        —
                     
                     
                        Κόσμος της εκπαίδευσης στον τομέα των κλωστοϋφαντουργικών, της μόδας και της εσωτερικής διακόσμησης (διδάσκοντες και σπουδαστές)
                     
                  
                        —
                     
                     
                        Διαμορφωτές της κοινής γνώμης
                     
                  
                        —
                     
                     
                        Καταναλωτές.
                     
                  4.   ΒΑΣΙΚΑ ΜΗΝΥΜΑΤΑ
            
                        —
                     
                     
                        Η ποιότητα του προϊόντος είναι αποτέλεσμα των συνθηκών παραγωγής της πρώτης ύλης, της επιλογής των κατάλληλων ποικιλιών και της τεχνογνωσίας όλων των παραγόντων στην αλυσίδα παραγωγής
                     
                  
                        —
                     
                     
                        Το κοινοτικό λινάρι προσφέρεται για ευρύ φάσμα προϊόντων (ενδύματα, διακόσμηση, λευκά είδη) και παρουσιάζει μεγάλο πλούτο δημιουργικότητας και καινοτομίας.
                     
                  5.   ΒΑΣΙΚΑ ΜΕΣΑ
            
                        —
                     
                     
                        Ηλεκτρονικά μέσα (ιστοσελίδες στο Διαδίκτυο)
                     
                  
                        —
                     
                     
                        Επαγγελματικές επιδείξεις και εμπορικές εκθέσεις
                     
                  
                        —
                     
                     
                        Ενέργειες ενημέρωσης στο μέρος του κυκλώματος μετά την παραγωγή (δημιουργοί, σχεδιαστές, κατασκευαστές ετοίμων ενδυμάτων, διανομείς, εκδότες)
                     
                  
                        —
                     
                     
                        Ενημέρωση στα σημεία πώλησης
                     
                  
                        —
                     
                     
                        Σχέσεις με τον ειδικό τύπο
                     
                  
                        —
                     
                     
                        Διδακτικές ενέργειες ενημέρωσης σε σχολές μηχανικών κλωστοϋφαντουργίας, σε σχολές μόδας κ.λπ.
                     
                  6.   ΔΙΑΡΚΕΙΑ ΤΩΝ ΠΡΟΓΡΑΜΜΑΤΩΝ
            Από 12 έως 36 μήνες, με προτίμηση στα πολυετή προγράμματα με καθορισμένους στόχους για κάθε φάση.
            7.   ΕΝΔΕΙΚΤΙΚΟΣ ΕΤΗΣΙΟΣ ΠΡΟΫΠΟΛΟΓΙΣΜΟΣ ΓΙΑ ΤΟΝ ΤΟΜΕΑ
            1 εκατ. ευρώ.
            Ζώντα φυτά και άνθη και καλλωπιστικά φυτά
            1.   ΣΦΑΙΡΙΚΗ ΑΝΑΛΥΣΗ ΤΗΣ ΚΑΤΑΣΤΑΣΗΣ
            Η κατάσταση της προσφοράς στον τομέα χαρακτηρίζεται από αυξανόμενο ανταγωνισμό μεταξύ προϊόντων από την Κοινότητα και προϊόντων από τρίτες χώρες.
            Οι μελέτες αξιολόγησης των εκστρατειών προώθησης που διεξήχθησαν κατά την περίοδο 1997-2000 υποδεικνύουν ότι, προκειμένου να διευκολυνθούν οι πωλήσεις της κοινοτικής παραγωγής εντός της Ευρωπαϊκής Ένωσης, χρειάζεται καλύτερη οργάνωση και εξορθολογισμός ολόκληρης της αλυσίδας από τον παραγωγό έως τον διανομέα, οι δε καταναλωτές θα πρέπει να έχουν καλύτερη ενημέρωση σχετικά με τις εγγενείς ιδιότητες και τις ποικιλίες των κοινοτικών προϊόντων.
            2.   ΣΤΟΧΟΙ
            
                        —
                     
                     
                        Αύξηση της κατανάλωσης ανθέων και φυτών κοινοτικής προέλευσης
                     
                  
                        —
                     
                     
                        Ενθάρρυνση των πρακτικών που ωφελούν το περιβάλλον και αύξηση των γνώσεων σχετικά με φιλοπεριβαλλοντικές μεθόδους
                     
                  
                        —
                     
                     
                        Ενίσχυση της συνεργασίας μεταξύ επαγγελματιών από διάφορα κράτη μέλη, ώστε να καταστεί δυνατή, μεταξύ άλλων, η ανταλλαγή των πλέον προηγμένων γνώσεων στον εν λόγω τομέα, και καλύτερη ενημέρωση όλων των συντελεστών της αλυσίδας παραγωγής.
                     
                  3.   ΚΥΡΙΟΤΕΡΕΣ ΟΜΑΔΕΣ-ΣΤΟΧΟΙ
            
                        —
                     
                     
                        Παραγωγοί, φυτώρια, διανομείς και άλλοι παράγοντες του τομέα
                     
                  
                        —
                     
                     
                        Σπουδαστές και μαθητές
                     
                  
                        —
                     
                     
                        Διαμορφωτές της κοινής γνώμης: δημοσιογράφοι, εκπαιδευτικοί
                     
                  
                        —
                     
                     
                        Καταναλωτές.
                     
                  4.   ΒΑΣΙΚΑ ΜΗΝΥΜΑΤΑ
            
                        —
                     
                     
                        Ενημέρωση σχετικά με την ποιότητα και τις ποικιλίες των κοινοτικών προϊόντων
                     
                  
                        —
                     
                     
                        Φιλοπεριβαλλοντικές μέθοδοι παραγωγής
                     
                  
                        —
                     
                     
                        Τεχνικές για την εξασφάλιση μεγαλύτερης διάρκειας των προϊόντων
                     
                  
                        —
                     
                     
                        Άριστος συνδυασμός διαφόρων ποικιλιών φυτών και ανθέων
                     
                  
                        —
                     
                     
                        Ο ρόλος των φυτών και των ανθέων στην ευεξία και την ποιότητα ζωής.
                     
                  5.   ΒΑΣΙΚΑ ΜΕΣΑ
            
                        —
                     
                     
                        Επαφές με τα μέσα ενημέρωσης
                     
                  
                        —
                     
                     
                        Εμπορικές και άλλες εκθέσεις: ομαδικά εκθεσιακά περίπτερα που παρουσιάζουν προϊόντα από διάφορα κράτη μέλη
                     
                  
                        —
                     
                     
                        Ενέργειες επιμόρφωσης των επαγγελματιών, των καταναλωτών και των σπουδαστών
                     
                  
                        —
                     
                     
                        Ενέργειες ανταλλαγής γνώσεων για την εξασφάλιση μεγαλύτερης διάρκειας των προϊόντων
                     
                  
                        —
                     
                     
                        Ενέργειες ενημέρωσης των καταναλωτών μέσω του τύπου, καθώς επίσης και με πρωτοβουλίες, όπως έκδοση καταλόγων, ημερολογίων για κηπουρούς και, ενδεχομένως, εκστρατείες για το “φυτό του μήνα”
                     
                  
                        —
                     
                     
                        Αυξημένη χρησιμοποίηση των ηλεκτρονικών μέσων (Διαδίκτυο, CD-ROM κ.λπ.).
                     
                  6.   ΔΙΑΡΚΕΙΑ ΤΩΝ ΠΡΟΓΡΑΜΜΑΤΩΝ
            Από 12 έως 36 μήνες, με προτίμηση στα πολυετή προγράμματα με στρατηγική και δεόντως αιτιολογημένους στόχους για κάθε φάση.
            7.   ΕΝΔΕΙΚΤΙΚΟΣ ΕΤΗΣΙΟΣ ΠΡΟΫΠΟΛΟΓΙΣΜΟΣ ΓΙΑ ΤΟΝ ΤΟΜΕΑ
            3 εκατ. ευρώ.
            Ελαιόλαδο και επιτραπέζιες ελιές
            1.   ΣΦΑΙΡΙΚΗ ΑΝΑΛΥΣΗ ΤΗΣ ΚΑΤΑΣΤΑΣΗΣ
            Καθώς η προσφορά ελαιολάδου και επιτραπέζιων ελιών ακολουθεί αυξητική τάση, η ύπαρξη εσωτερικών και διεθνών αγορών είναι σημαντική για τη διατήρηση της ισορροπίας της κοινοτικής αγοράς. Η κατάσταση της εγχώριας ζήτησης για αυτά τα προϊόντα είναι πολύ διαφορετική στις αγορές όπου τα καταναλώνουν παραδοσιακά από τις αγορές όπου η παρουσία του ελαιολάδου και των επιτραπέζιων ελιών είναι σχετικά πρόσφατο φαινόμενο.
            Στα κράτη μέλη “παραδοσιακοί καταναλωτές” (Ισπανία, Ιταλία, Ελλάδα και Πορτογαλία), τα εν λόγω προϊόντα είναι γενικά πολύ γνωστά και η κατανάλωσή τους φθάνει σε υψηλά επίπεδα. Πρόκειται για ώριμες αγορές, όπου οι προοπτικές για συνολική αύξηση της ζήτησης είναι περιορισμένες, αλλά, εάν ληφθεί υπόψη το σημερινό τους μερίδιο στην κατανάλωση ελαιολάδου, συνεχίζουν να παρουσιάζουν μεγάλο ενδιαφέρον για τον τομέα.
            Στα κράτη μέλη “νέοι καταναλωτές”, η κατά κεφαλήν κατανάλωση έχει αυξηθεί, είναι όμως ακόμη σημαντικά χαμηλότερη (στην Κοινότητα υπό τη σύνθεσή της πριν την 1η Μαΐου 2004) ή σχετικά ασήμαντη (στην πλειονότητα των νέων κρατών μελών). Μεγάλο μέρος των καταναλωτών δεν γνωρίζει ούτε τις ιδιότητες, ούτε τις διάφορες χρήσεις του ελαιολάδου και των επιτραπέζιων ελιών. Πρόκειται συνεπώς για αγορά όπου υπάρχουν σημαντικές δυνατότητες να αυξηθεί η ζήτηση.
            2.   ΣΤΟΧΟΙ
            
                        —
                     
                     
                        Κατά προτεραιότητα: να αυξηθεί η κατανάλωση στα κράτη μέλη “νέοι καταναλωτές”, με την αύξηση της διείσδυσης στην αγορά, και να ενταθεί η χρήση, με τη διαφοροποίηση της χρήσης των προϊόντων αυτών και την παροχή των αναγκαίων πληροφοριών
                     
                  
                        —
                     
                     
                        Να εδραιωθεί και να αυξηθεί η κατανάλωση στα κράτη μέλη “παραδοσιακοί καταναλωτές”, βελτιώνοντας την ενημέρωση των καταναλωτών σχετικά με λιγότερο γνωστές πτυχές και συνηθίζοντας τους νέους να αγοράζουν τα προϊόντα αυτά.
                     
                  3.   ΟΜΑΔΕΣ-ΣΤΟΧΟΙ
            
                        —
                     
                     
                        Άτομα υπεύθυνα για τις προμήθειες: στην περίπτωση των κρατών μελών “παραδοσιακοί καταναλωτές”, κυρίως άτομα ηλικίας 20 έως 40 ετών
                     
                  
                        —
                     
                     
                        Διαμορφωτές της κοινής γνώμης (ειδικοί γαστρονομίας, αρχιμάγειροι, εστιατόρια, δημοσιογράφοι) και γενικός και ειδικευμένος Τύπος (γαστρονομικός, γυναικείος, διαφόρων τρόπων ζωής)
                     
                  
                        —
                     
                     
                        Ιατρικός και παραϊατρικός τύπος
                     
                  
                        —
                     
                     
                        Διανομείς (στα κράτη μέλη “νέοι καταναλωτές”).
                     
                  4.   ΒΑΣΙΚΑ ΜΗΝΥΜΑΤΑ
            
                        —
                     
                     
                        Οι γαστρονομικές ιδιότητες και τα οργανοληπτικά χαρακτηριστικά του παρθένου ελαιολάδου (άρωμα, χρώμα, γεύση) παρουσιάζουν λεπτές διαφορές, που συνδέονται με τις ποικιλίες, τις περιοχές, τις συγκομιδές, τις ΠΟΠ/ΠΓΕ κ.λπ. Αυτή η διαφοροποίηση προσφέρει ευρύ φάσμα γαστρονομικών αισθήσεων και δυνατοτήτων
                     
                  
                        —
                     
                     
                        Οι διάφορες κατηγορίες του ελαιολάδου
                     
                  
                        —
                     
                     
                        Το ελαιόλαδο, χάρις στις θρεπτικές του ιδιότητες, αποτελεί σημαντικό στοιχείο για μια υγιεινή και ισορροπημένη διατροφή: επιτυγχάνει συνδυασμό των γαστρονομικών απολαύσεων με τις απαιτήσεις υγιεινής και ισορροπημένης διατροφής
                     
                  
                        —
                     
                     
                        Ενημέρωση επί της νομοθεσίας σε θέματα ελέγχου, πιστοποίησης της ποιότητας και επισήμανσης των ελαιολάδων
                     
                  
                        —
                     
                     
                        Ενημέρωση επί του συνόλου των ελαιολάδων ή/και των επιτραπέζιων ελιών που έχουν καταχωριστεί ως ΠΟΠ/ΠΓΕ στην Κοινότητα
                     
                  
                        —
                     
                     
                        Οι επιτραπέζιες ελιές είναι υγιεινό και φυσικό προϊόν, που προσφέρεται τόσο για πρόχειρη κατανάλωση όσο και για την παρασκευή περίπλοκων φαγητών
                     
                  
                        —
                     
                     
                        Χαρακτηριστικά των διαφόρων ποικιλιών επιτραπέζιων ελιών.
                     
                  Ειδικότερα, στα κράτη μέλη “νέοι καταναλωτές”:
            
                        —
                     
                     
                        Το ελαιόλαδο, και ιδίως η κατηγορία εξαιρετικά παρθένο, είναι φυσικό προϊόν, προερχόμενο από παράδοση και παλιά τεχνογνωσία, το οποίο ταιριάζει στη σύγχρονη κουζίνα που χαρακτηρίζεται από μεγάλη ποικιλία γεύσεων· μπορεί να συνδυαστεί, εκτός από τη μεσογειακή κουζίνα, με οποιαδήποτε σύγχρονη μαγειρική
                     
                  
                        —
                     
                     
                        Συμβουλές για τη χρήση του στην κουζίνα.
                     
                  Ειδικότερα, στα κράτη μέλη “παραδοσιακοί καταναλωτές”:
            
                        —
                     
                     
                        Τα πλεονεκτήματα που παρουσιάζει η αγορά τυποποιημένου ελαιολάδου (με επισήμανση που περιέχει χρήσιμες πληροφορίες για τον καταναλωτή)
                     
                  
                        —
                     
                     
                        Ανανέωση της εικόνας του προϊόντος, το οποίο έχει μακρά ιστορία και σημαντική πολιτιστική διάσταση.
                     
                  Με την επιφύλαξη του άρθρου 2 παράγραφος 3, η ενημέρωση επί των θρεπτικών ιδιοτήτων του ελαιολάδου και των επιτραπέζιων ελιών πρέπει να βασίζεται σε γενικώς αποδεκτά επιστημονικά δεδομένα και να πληροί τις απαιτήσεις που καθορίζονται στην οδηγία 2000/13/ΕΚ του Ευρωπαϊκού Κοινοβουλίου και του Συμβουλίου (1) σχετικά με την επισήμανση, την παρουσίαση και τη διαφήμιση των τροφίμων, καθώς και σε τυχόν ισχύουσες ειδικές διατάξεις που έχουν θεσπιστεί επί του θέματος.
            5.   ΒΑΣΙΚΑ ΜΕΣΑ
            
                        —
                     
                     
                        Διαδίκτυο και άλλα ηλεκτρονικά μέσα (π.χ. CD-ROM, DVD κ.λπ.)
                     
                  
                        —
                     
                     
                        Προώθηση στα σημεία πώλησης (δοκιμή, συνταγές, ενημέρωση)
                     
                  
                        —
                     
                     
                        Σχέσεις με τον τύπο και δημόσιες σχέσεις (εκδηλώσεις, συμμετοχή σε εκθέσεις καταναλωτών κ.λπ.)
                     
                  
                        —
                     
                     
                        Διαφήμιση (ή διαφημιστικές καταχωρίσεις) στον Τύπο (γενικό, γυναικείο, γαστρονομικό και τρόπου ζωής)
                     
                  
                        —
                     
                     
                        Συνδυασμένες ενέργειες από κοινού με τα ιατρικά και παραϊατρικά επαγγέλματα (ιατρικές δημόσιες σχέσεις)
                     
                  
                        —
                     
                     
                        Οπτικοακουστικά μέσα ενημέρωσης (τηλεόραση και ραδιόφωνο)
                     
                  
                        —
                     
                     
                        Συμμετοχή σε εμπορικές εκθέσεις.
                     
                  6.   ΔΙΑΡΚΕΙΑ ΚΑΙ ΠΕΔΙΟ ΕΦΑΡΜΟΓΗΣ ΤΩΝ ΠΡΟΓΡΑΜΜΑΤΩΝ
            Από 12 έως 36 μήνες, με προτίμηση στα πολυετή προγράμματα με στρατηγική και δεόντως αιτιολογημένους στόχους για κάθε φάση.
            Θα προτιμηθούν προγράμματα που πρόκειται να υλοποιηθούν σε τουλάχιστον δύο κράτη μέλη “νέοι καταναλωτές”.
            7.   ΕΝΔΕΙΚΤΙΚΟΣ ΕΤΗΣΙΟΣ ΠΡΟΫΠΟΛΟΓΙΣΜΟΣ ΓΙΑ ΤΟΝ ΤΟΜΕΑ
            4 εκατ. ευρώ.
            Σπορέλαια
            Σε αυτόν τον τομέα, θα προτιμηθούν προγράμματα που επικεντρώνονται στο κραμβέλαιο ή παρουσιάζουν τα χαρακτηριστικά διαφόρων σπορελαίων.
            Ενδεικτικός ετήσιος προϋπολογισμός για τους τομείς των σπορελαίων:
            2 εκατ. ευρώ.
            A.   Κραμβέλαιο
            1.   ΣΦΑΙΡΙΚΗ ΑΝΑΛΥΣΗ ΤΗΣ ΚΑΤΑΣΤΑΣΗΣ
            Ως αποτέλεσμα της νέας κοινής γεωργικής πολιτικής, η παραγωγή κραμβελαίου δεν λαμβάνει καμία ειδική ενίσχυση και πρέπει να στραφεί στην αγορά. Με αυξημένες δυνατότητες παραγωγής και ως εναλλακτική λύση στην παραγωγή σιτηρών, η οποία χαρακτηρίζεται από διαρθρωτική υπερπαραγωγή, η προώθηση του κραμβελαίου θα συμβάλει στην εξισορρόπηση της αγοράς των αροτραίων καλλιεργειών και στην κατανάλωση διαφόρων φυτικών ελαίων στην Κοινότητα. Επί του παρόντος, η Κοινότητα είναι καθαρός εξαγωγέας κραμβελαίου.
            Κατά τις προηγούμενες δεκαετίες, αναπτύχθηκαν ποικιλίες κράμβης με πολύτιμα θρεπτικά χαρακτηριστικά. Το γεγονός αυτό είχε ως αποτέλεσμα τη βελτίωση της ποιότητας. Έχουν αναπτυχθεί νέα προϊόντα, όπως κραμβέλαια πίεσης εν ψυχρώ, με ιδιαίτερη γεύση καρυδιού.
            Η θρεπτική αξία του κραμβελαίου αποτέλεσε αντικείμενο παγκόσμιας έρευνας, με αποτελέσματα που επιβεβαιώνουν τα ωφέλιμα διατροφικά και φυσιολογικά χαρακτηριστικά του προϊόντος. Οι παθολόγοι, οι διαιτολόγοι, καθώς και οι καταναλωτές, θα πρέπει να πληροφορηθούν αυτά τα τελευταία αποτελέσματα της έρευνας.
            2.   ΣΤΟΧΟΙ
            
                        —
                     
                     
                        Βελτίωση της επίγνωσης των χαρακτηριστικών του κραμβελαίου και της πρόσφατης εξέλιξής του
                     
                  
                        —
                     
                     
                        Αύξηση της κατανάλωσης, με την ενημέρωση των καταναλωτών, των ιατρικών και παραϊατρικών επαγγελμάτων σχετικά με τη χρήση και τη θρεπτική αξία του κραμβελαίου.
                     
                  3.   ΟΜΑΔΕΣ-ΣΤΟΧΟΙ
            
                        —
                     
                     
                        Νοικοκυριά, και ιδίως άτομα υπεύθυνα για τις προμήθειες
                     
                  
                        —
                     
                     
                        Διαμορφωτές της κοινής γνώμης (δημοσιογράφοι, αρχιμάγειροι, ιατροί και διαιτολόγοι)
                     
                  
                        —
                     
                     
                        Διανομείς
                     
                  
                        —
                     
                     
                        Ιατρικός και παραϊατρικός τύπος
                     
                  
                        —
                     
                     
                        Γεωργική βιομηχανία τροφίμων.
                     
                  4.   ΒΑΣΙΚΑ ΜΗΝΥΜΑΤΑ
            
                        —
                     
                     
                        Το κραμβέλαιο, χάρις στη θρεπτική του αξία, αποτελεί σημαντικό στοιχείο για μια υγιεινή και ισορροπημένη διατροφή
                     
                  
                        —
                     
                     
                        Η σύσταση του κραμβελαίου, που περιέχει ωφέλιμα λιπαρά οξέα
                     
                  
                        —
                     
                     
                        Συμβουλές για τη χρήση του στην κουζίνα
                     
                  
                        —
                     
                     
                        Πληροφορίες για την εξέλιξη του προϊόντος και τις ποικιλίες του.
                     
                  Με την επιφύλαξη του άρθρου 2 παράγραφος 3, η ενημέρωση επί των θρεπτικών ιδιοτήτων του κραμβελαίου πρέπει να βασίζεται σε γενικώς αποδεκτά επιστημονικά δεδομένα και να πληροί τις απαιτήσεις που καθορίζονται στην οδηγία 2000/13/ΕΚ σχετικά με την επισήμανση, την παρουσίαση και τη διαφήμιση των τροφίμων, καθώς και σε τυχόν ισχύουσες ειδικές διατάξεις που έχουν θεσπιστεί επί του θέματος.
            5.   ΒΑΣΙΚΑ ΜΕΣΑ
            
                        —
                     
                     
                        Προώθηση στα σημεία πώλησης (δοκιμή, συνταγές, ενημέρωση)
                     
                  
                        —
                     
                     
                        Διαφήμιση (ή διαφημιστικές καταχωρίσεις) στον Τύπο (γενικό, γαστρονομικό, γυναικείο, τρόπου ζωής)
                     
                  
                        —
                     
                     
                        Δημόσιες σχέσεις (εκδηλώσεις, συμμετοχή σε εκθέσεις τροφίμων)
                     
                  
                        —
                     
                     
                        Συνδυασμένες ενέργειες από κοινού με τα ιατρικά και παραϊατρικά επαγγέλματα
                     
                  
                        —
                     
                     
                        Συνδυασμένες ενέργειες από κοινού με τα εστιατόρια, τις επιχειρήσεις ομαδικής εστίασης και τους αρχιμαγείρους
                     
                  
                        —
                     
                     
                        Διαδίκτυο.
                     
                  6.   ΔΙΑΡΚΕΙΑ ΤΩΝ ΠΡΟΓΡΑΜΜΑΤΩΝ
            Από 12 έως 36 μήνες.
            B.   Ηλιέλαιο
            Θα προτιμηθούν προγράμματα για το ηλιέλαιο μόνον εάν και εφόσον δικαιολογείται βάσει των συνθηκών που επικρατούν στην αγορά.
            1.   ΣΦΑΙΡΙΚΗ ΑΝΑΛΥΣΗ ΤΗΣ ΚΑΤΑΣΤΑΣΗΣ
            Στην Κοινότητα καλλιεργούνται με ηλίανθο περισσότερα από δύο εκατομμύρια εκτάρια, η δε παραγωγή ηλιανθόσπορων υπερβαίνει τα 3,5 εκατομμύρια τόνους ετησίως. Το ηλιέλαιο που καταναλώνεται στην Κοινότητα έως τώρα παραγόταν κυρίως από σπόρους που καλλιεργούνται στην Κοινότητα. Ωστόσο, με τη μείωση της έκθλιψης, θα υποχωρήσει η κοινοτική παραγωγή ηλιελαίου κατά το έτος εμπορίας 2004/05. Καθώς οι παγκόσμιες τιμές παρουσιάζουν ανοδική τάση και είναι δυνατόν να εμφανιστούν ελλείψεις στην προσφορά, δεν δίδεται προτεραιότητα σε προγράμματα που επικεντρώνονται μόνον στο ηλιέλαιο. Το ηλιέλαιο μπορεί, όμως, να συμπεριληφθεί σε προγράμματα που παρουσιάζουν διάφορα σπορέλαια κοινοτικής προέλευσης.
            Ως προϊόν, το ηλιέλαιο εμφανίζει ιδιαίτερα πλεονεκτήματα για ορισμένες χρήσεις, όπως το τηγάνισμα. Έχει επίσης υψηλή περιεκτικότητα σε ακόρεστα λιπαρά και είναι πλούσιο σε βιταμίνη Ε. Σκοπός αυτών των εκστρατειών είναι να ενημερωθούν οι καταναλωτές και οι έμποροι/διανομείς σχετικά με τις διάφορες χρήσεις, τύπους και χαρακτηριστικά του ηλιελαίου, καθώς και σχετικά με την κοινοτική νομοθεσία για την ποιότητά του. Οι εκστρατείες θα πρέπει να σχεδιάζονται με γνώμονα την παροχή αντικειμενικών πληροφοριών.
            2.   ΣΤΟΧΟΙ
            Ενημέρωση των καταναλωτών και των εμπορευομένων σχετικά με τα ακόλουθα:
            
                        —
                     
                     
                        διάφορες χρήσεις, χαρακτηριστικά και θρεπτική αξία του ηλιελαίου
                     
                  
                        —
                     
                     
                        νομοθεσία και πρότυπα που αφορούν τους κανόνες ποιότητας στην επισήμανση.
                     
                  3.   ΟΜΑΔΕΣ-ΣΤΟΧΟΙ
            
                        —
                     
                     
                        Νοικοκυριά, και ιδίως άτομα υπεύθυνα για τις προμήθειες
                     
                  
                        —
                     
                     
                        Διαμορφωτές της κοινής γνώμης (δημοσιογράφοι, αρχιμάγειροι, ιατροί και διαιτολόγοι)
                     
                  
                        —
                     
                     
                        Διανομείς
                     
                  
                        —
                     
                     
                        Γεωργική βιομηχανία τροφίμων.
                     
                  4.   ΒΑΣΙΚΑ ΜΗΝΥΜΑΤΑ
            Τα βασικά μηνύματα των προγραμμάτων θα πρέπει να παρέχουν πληροφορίες για τα ακόλουθα:
            
                        —
                     
                     
                        πλεονεκτήματα της κατάλληλης χρήσης του ηλιελαίου. Παραδείγματος χάριν, το ηλιέλαιο που παράγεται από ηλιανθόσπορους ελαιοπαραγωγικού τύπου έχει υψηλή περιεκτικότητα σε βιταμίνη Ε σε σύγκριση με άλλα φυτικά έλαια. Το ηλιέλαιο είναι γνωστό ότι έχει ελαφριά γεύση του και προσφέρεται για τηγάνισμα
                     
                  
                        —
                     
                     
                        νομοθεσία και πρότυπα που διέπουν την ποιότητα του ηλιελαίου
                     
                  
                        —
                     
                     
                        σύσταση του ηλιελαίου σε λιπαρά οξέα και θρεπτική του αξία
                     
                  
                        —
                     
                     
                        αποτελέσματα της επιστημονικής έρευνας και της τεχνικής ανάπτυξης του ηλιελαίου και άλλων φυτικών ελαίων.
                     
                  Με την επιφύλαξη του άρθρου 2 παράγραφος 3, η ενημέρωση επί των θρεπτικών ιδιοτήτων του ηλιελαίου πρέπει να βασίζεται σε γενικώς αποδεκτά επιστημονικά δεδομένα και να πληροί τις απαιτήσεις που καθορίζονται στην οδηγία 2000/13/ΕΚ σχετικά με την επισήμανση, την παρουσίαση και τη διαφήμιση των τροφίμων, καθώς και σε τυχόν ισχύουσες ειδικές διατάξεις που έχουν θεσπιστεί επί του θέματος.
            5.   ΒΑΣΙΚΑ ΜΕΣΑ
            
                        —
                     
                     
                        Διανομή ενημερωτικού υλικού στα σημεία πώλησης, καθώς και στους εμπορευομένους
                     
                  
                        —
                     
                     
                        Διαφήμιση (ή διαφημιστικές καταχωρίσεις) στον γενικό, γαστρονομικό και επαγγελματικό τύπο
                     
                  
                        —
                     
                     
                        Δημόσιες σχέσεις (εκδηλώσεις, συμμετοχή σε εκθέσεις τροφίμων)
                     
                  
                        —
                     
                     
                        Διαδίκτυο.
                     
                  6.   ΔΙΑΡΚΕΙΑ ΤΩΝ ΠΡΟΓΡΑΜΜΑΤΩΝ
            Από 12 έως 36 μήνες.
            Γάλα και γαλακτοκομικά προϊόντα
            1.   ΣΦΑΙΡΙΚΗ ΑΝΑΛΥΣΗ ΤΗΣ ΚΑΤΑΣΤΑΣΗΣ
            Σημειώθηκε μείωση της κατανάλωσης γάλακτος σε υγρή μορφή, ιδιαίτερα έντονη στις βασικές χώρες κατανάλωσης, η οποία οφείλεται κυρίως στον ανταγωνισμό από τα αναψυκτικά που καταναλώνουν οι νέοι. Η κατανάλωση γάλακτος σε υγρή μορφή αντικαθίσταται βαθμιαία από διάφορα υποκατάστατα γάλακτος. Αντιθέτως, υπάρχει συνολική αύξηση της κατανάλωσης γαλακτοκομικών προϊόντων εκφρασμένων σε ισοδύναμο γάλακτος.
            2.   ΣΤΟΧΟΙ
            
                        —
                     
                     
                        Αύξηση της κατανάλωσης γάλακτος σε υγρή μορφή στις αγορές όπου υπάρχουν δυνατότητες ανάπτυξης και διατήρηση του επιπέδου κατανάλωσης στις κορεσμένες αγορές
                     
                  
                        —
                     
                     
                        Αύξηση της κατανάλωσης γαλακτοκομικών προϊόντων εν γένει
                     
                  
                        —
                     
                     
                        Ενθάρρυνση της κατανάλωσης των εν λόγω προϊόντων από τους νέους, οι οποίοι είναι οι μελλοντικοί ενήλικοι καταναλωτές.
                     
                  3.   ΚΥΡΙΟΤΕΡΕΣ ΟΜΑΔΕΣ-ΣΤΟΧΟΙ
            Καταναλωτές εν γένει, και ειδικότερα:
            
                        —
                     
                     
                        παιδιά και έφηβοι, και ιδίως τα κορίτσια ηλικίας 8 έως 13 ετών
                     
                  
                        —
                     
                     
                        γυναίκες διαφόρων ομάδων ηλικίας
                     
                  
                        —
                     
                     
                        ηλικιωμένοι.
                     
                  4.   ΒΑΣΙΚΑ ΜΗΝΥΜΑΤΑ
            
                        —
                     
                     
                        Το γάλα και τα γαλακτοκομικά προϊόντα είναι προϊόντα υγιεινά, φυσικά, προσαρμοσμένα στον σύγχρονο τρόπο ζωής, τα οποία καταναλώνονται με ευχαρίστηση
                     
                  
                        —
                     
                     
                        Το γάλα και τα γαλακτοκομικά προϊόντα έχουν ειδική θρεπτική αξία, ιδιαίτερα ωφέλιμη για ορισμένες ομάδες ηλικίας
                     
                  
                        —
                     
                     
                        Το περιεχόμενο των μηνυμάτων πρέπει να είναι θετικό, πρέπει δε να λαμβάνονται υπόψη οι ιδιομορφίες της κατανάλωσης στις διάφορες αγορές
                     
                  
                        —
                     
                     
                        Υπάρχει μεγάλη ποικιλία γαλακτοκομικών προϊόντων, που είναι κατάλληλα για διάφορους καταναλωτές σε διάφορες περιπτώσεις κατανάλωσης
                     
                  
                        —
                     
                     
                        Υπάρχουν γάλα και γαλακτοκομικά προϊόντα με λιγότερα λιπαρά, τα οποία ίσως ενδείκνυνται περισσότερο για ορισμένους καταναλωτές
                     
                  
                        —
                     
                     
                        Πρέπει να εξασφαλιστεί η συνέχεια των βασικών μηνυμάτων καθ’ όλη τη διάρκεια του προγράμματος, προκειμένου να πεισθούν οι καταναλωτές για τα οφέλη της τακτικής κατανάλωσης γάλακτος και γαλακτοκομικών προϊόντων.
                     
                  Με την επιφύλαξη του άρθρου 2 παράγραφος 3, η ενημέρωση επί των θρεπτικών ιδιοτήτων του γάλακτος και των γαλακτοκομικών προϊόντων πρέπει να βασίζεται σε γενικώς αποδεκτά επιστημονικά δεδομένα και να πληροί τις απαιτήσεις που καθορίζονται στην οδηγία 2000/13/ΕΚ σχετικά με την επισήμανση, την παρουσίαση και τη διαφήμιση των τροφίμων, καθώς και σε τυχόν ισχύουσες ειδικές διατάξεις που έχουν θεσπιστεί επί του θέματος.
            5.   ΒΑΣΙΚΑ ΜΕΣΑ
            
                        —
                     
                     
                        Ηλεκτρονικά μέσα
                     
                  
                        —
                     
                     
                        Τηλεφωνική γραμμή παροχής πληροφοριών
                     
                  
                        —
                     
                     
                        Επαφές με τα μέσα ενημέρωσης και τη διαφήμιση (π.χ. ειδικευμένα περιοδικά, γυναικείος τύπος, νεανικός τύπος)
                     
                  
                        —
                     
                     
                        Επαφές με τους γιατρούς και τους διαιτολόγους
                     
                  
                        —
                     
                     
                        Επαφές με τους εκπαιδευτικούς και τα σχολεία
                     
                  
                        —
                     
                     
                        Άλλα μέσα (ενημερωτικά φυλλάδια και διαφημιστικά έντυπα, παιχνίδια για παιδιά κ.λπ.)
                     
                  
                        —
                     
                     
                        Επιδείξεις στα σημεία πώλησης
                     
                  
                        —
                     
                     
                        Οπτικά μέσα ενημέρωσης (κινηματογράφος, ειδικοί τηλεοπτικοί σταθμοί)
                     
                  
                        —
                     
                     
                        Ραδιοφωνικά μηνύματα
                     
                  
                        —
                     
                     
                        Συμμετοχή σε εμπορικές και άλλες εκθέσεις.
                     
                  6.   ΔΙΑΡΚΕΙΑ ΚΑΙ ΠΕΔΙΟ ΕΦΑΡΜΟΓΗΣ ΤΩΝ ΠΡΟΓΡΑΜΜΑΤΩΝ
            Από 12 έως 36 μήνες, με προτίμηση στα πολυετή προγράμματα με καθορισμένους στόχους για κάθε φάση.
            7.   ΕΝΔΕΙΚΤΙΚΟΣ ΕΤΗΣΙΟΣ ΠΡΟΫΠΟΛΟΓΙΣΜΟΣ ΓΙΑ ΤΟΝ ΤΟΜΕΑ
            4 εκατ. ευρώ.
            Κρέας νωπό και διατηρημένο με απλή ψύξη ή κατεψυγμένο, που έχει παραχθεί σύμφωνα με κοινοτικό ή εθνικό καθεστώς ποιότητας
            1.   ΣΦΑΙΡΙΚΗ ΑΝΑΛΥΣΗ ΤΗΣ ΚΑΤΑΣΤΑΣΗΣ
            Τα προβλήματα υγιεινής, που παρουσιάστηκαν σε πολλά από τα βασικά ζωικά προϊόντα, έχουν καταστήσει επιτακτική την ανάγκη να ενισχυθεί η εμπιστοσύνη των καταναλωτών στα κοινοτικά προϊόντα του κρέατος.
            Χρειάζεται, συνεπώς, να παρασχεθούν αντικειμενικές πληροφορίες σχετικά με τα κοινοτικά και τα εθνικά συστήματα ποιότητας και τους ελέγχους που συνεπάγονται, επιπλέον της γενικής νομοθεσίας για τους ελέγχους και την ασφάλεια των τροφίμων. Οι εν λόγω κανόνες και έλεγχοι αποτελούν επιπλέον εγγύηση, εφόσον προβλέπονται προδιαγραφές για τα προϊόντα και επιπρόσθετες δομές ελέγχου.
            2.   ΣΤΟΧΟΙ
            
                        —
                     
                     
                        Αυτές οι ενημερωτικές εκστρατείες περιορίζονται σε προϊόντα τα οποία έχουν παραχθεί στο πλαίσιο των καθεστώτων των ευρωπαϊκών συστημάτων ποιότητας (ΠΟΠ/ΠΓΕ/ΕΠΠΕ και βιολογικής γεωργίας), όπως και των καθεστώτων ποιότητας τα οποία έχουν αναγνωριστεί από τα κράτη μέλη και πληρούν τα κριτήρια που ορίζονται στο άρθρο 24β του κανονισμού (ΕΚ) αριθ. 1257/1999. Οι ενημερωτικές εκστρατείες που χρηματοδοτούνται βάσει του παρόντος κανονισμού δεν θα πρέπει να χρηματοδοτούνται και βάσει του κανονισμού (ΕΚ) αριθ. 1257/1999
                     
                  
                        —
                     
                     
                        Σκοπός των εκστρατειών είναι η εξασφάλιση αντικειμενικής και διεξοδικής πληροφόρησης σχετικά με τους κανόνες των κοινοτικών και των εθνικών καθεστώτων ποιότητας για τα προϊόντα κρέατος. Θα πρέπει να ενημερώνονται οι καταναλωτές, οι διαμορφωτές της κοινής γνώμης και οι διανομείς σχετικά με τις προδιαγραφές των προϊόντων και τους αποτελεσματικούς ελέγχους που συνεπάγονται τα εν λόγω συστήματα ποιότητας.
                     
                  3.   ΚΥΡΙΟΤΕΡΕΣ ΟΜΑΔΕΣ-ΣΤΟΧΟΙ
            
                        —
                     
                     
                        Καταναλωτές και οι ενώσεις τους
                     
                  
                        —
                     
                     
                        Άτομα υπεύθυνα για τις προμήθειες του νοικοκυριού
                     
                  
                        —
                     
                     
                        Ιδρύματα (εστιατόρια, νοσοκομεία, σχολεία κ.λπ.)
                     
                  
                        —
                     
                     
                        Διανομείς και οι ενώσεις τους
                     
                  
                        —
                     
                     
                        Τύπος και διαμορφωτές της κοινής γνώμης.
                     
                  4.   ΒΑΣΙΚΑ ΜΗΝΥΜΑΤΑ
            
                        —
                     
                     
                        Τα καθεστώτα ποιότητας εγγυώνται ειδική μέθοδο παραγωγής και ελέγχους οι οποίοι είναι αυστηρότεροι από τους απαιτούμενους βάσει της νομοθεσίας
                     
                  
                        —
                     
                     
                        Τα προϊόντα κρέατος ποιότητας έχουν ειδικά χαρακτηριστικά ή ποιότητα η οποία είναι ανώτερη από τα συνήθη εμπορικά πρότυπα
                     
                  
                        —
                     
                     
                        Τα κοινοτικά και τα εθνικά καθεστώτα ποιότητας χαρακτηρίζονται από διαφάνεια και εξασφαλίζουν πλήρη ιχνηλασιμότητα των προϊόντων
                     
                  
                        —
                     
                     
                        Με την επισήμανση των κρεάτων, ο καταναλωτής είναι σε θέση να αναγνωρίσει τα προϊόντα ποιότητας, την προέλευσή τους και τα χαρακτηριστικά τους.
                     
                  5.   ΒΑΣΙΚΑ ΜΕΣΑ
            
                        —
                     
                     
                        Διαδίκτυο
                     
                  
                        —
                     
                     
                        Δημόσιες σχέσεις με τα μέσα ενημέρωσης και τη διαφήμιση (επιστημονικός και ειδικευμένος τύπος, γυναικείος τύπος και περιοδικά μαγειρικής)
                     
                  
                        —
                     
                     
                        Επαφές με τις ενώσεις καταναλωτών
                     
                  
                        —
                     
                     
                        Οπτικοακουστικά μέσα ενημέρωσης
                     
                  
                        —
                     
                     
                        Γραπτή τεκμηρίωση (έντυπα, φυλλάδια κ.λπ.)
                     
                  
                        —
                     
                     
                        Ενημέρωση στα σημεία πώλησης.
                     
                  6.   ΔΙΑΡΚΕΙΑ ΚΑΙ ΠΕΔΙΟ ΕΦΑΡΜΟΓΗΣ ΤΩΝ ΠΡΟΓΡΑΜΜΑΤΩΝ
            Τα προγράμματα θα πρέπει να προσφέρουν τουλάχιστον εθνική κάλυψη ή να καλύπτουν διάφορα κράτη μέλη.
            Από 12 έως 36 μήνες, με προτίμηση στα πολυετή προγράμματα με καθορισμό αιτιολογημένων στόχων για κάθε φάση.
            7.   ΕΝΔΕΙΚΤΙΚΟΣ ΕΤΗΣΙΟΣ ΠΡΟΫΠΟΛΟΓΙΣΜΟΣ ΓΙΑ ΤΟΝ ΤΟΜΕΑ
            4 εκατ. ευρώ.
            Επισήμανση των αυγών κατανάλωσης
            1.   ΣΦΑΙΡΙΚΗ ΑΝΑΛΥΣΗ ΤΗΣ ΚΑΤΑΣΤΑΣΗΣ
            Από την 1η Ιανουαρίου 2004, όλα τα αυγά κατανάλωσης φέρουν στο κέλυφος σφραγίδα με κωδικό που ταυτοποιεί τον παραγωγό και το σύστημα εκτροφής των ωοτόκων ορνίθων. Ο κωδικός αυτός αποτελείται από έναν αριθμό που ταυτοποιεί την μέθοδο εκτροφής (0 = βιολογική παραγωγή, 1 = ελεύθερης βοσκής, 2 = στρωμνής, 3 = κλωβοστοιχία), από τον κωδικό ISO που ταυτοποιεί το κράτος μέλος στο οποίο βρίσκεται η μονάδα παραγωγής, και από έναν αριθμό που δίδεται από την αρμόδια υπηρεσία στη μονάδα παραγωγής.
            2.   ΣΤΟΧΟΙ
            
                        —
                     
                     
                        Ενημέρωση των καταναλωτών για τα νέα πρότυπα σήμανσης των αυγών και πλήρης εξήγηση της σημασίας του κωδικού που είναι τυπωμένος στα αυγά
                     
                  
                        —
                     
                     
                        Ενημέρωση για τα συστήματα παραγωγής αυγών, μέσω του κωδικού που είναι τυπωμένος στα αυγά
                     
                  
                        —
                     
                     
                        Ενημέρωση για τα υπάρχοντα συστήματα ιχνηλασιμότητας.
                     
                  3.   ΟΜΑΔΕΣ-ΣΤΟΧΟΙ
            
                        —
                     
                     
                        Καταναλωτές και διανομείς
                     
                  
                        —
                     
                     
                        Διαμορφωτές της κοινής γνώμης.
                     
                  4.   ΒΑΣΙΚΑ ΜΗΝΥΜΑΤΑ
            
                        —
                     
                     
                        Γνωστοποίηση και εξήγηση του νέου κωδικού που είναι τυπωμένος στα αυγά σύμφωνα με την οδηγία 2002/4/ΕΚ της Επιτροπής (2), και των χαρακτηριστικών των διαφόρων κατηγοριών αυγών που αντιστοιχούν στον κωδικό αυτόν
                     
                  
                        —
                     
                     
                        Τα μηνύματα δεν πρέπει να εκφράζουν προτίμηση υπέρ μιας μεθόδου παραγωγής έναντι άλλης, ούτε να περιλαμβάνουν δηλώσεις σχετικά με τη θρεπτική αξία των αυγών και την επίδρασή τους στην υγεία. Δεν θα πρέπει να γίνεται διάκριση μεταξύ των αυγών που προέρχονται από τα διάφορα κράτη μέλη.
                     
                  5.   ΒΑΣΙΚΑ ΜΕΣΑ
            
                        —
                     
                     
                        Ηλεκτρονικά μέσα (ιστοσελίδα στο Διαδίκτυο κ.λπ.)
                     
                  
                        —
                     
                     
                        Έντυπο υλικό (έντυπα, φυλλάδια κ.λπ.)
                     
                  
                        —
                     
                     
                        Ενημέρωση στα σημεία πώλησης
                     
                  
                        —
                     
                     
                        Διαφημίσεις στον Τύπο και σε περιοδικά τροφίμων, γυναικεία περιοδικά κ.λπ.
                     
                  
                        —
                     
                     
                        Σχέσεις με τα μέσα ενημέρωσης.
                     
                  6.   ΔΙΑΡΚΕΙΑ ΤΟΥ ΠΡΟΓΡΑΜΜΑΤΟΣ
            Από 12 έως 24 μήνες.
            7.   ΕΝΔΕΙΚΤΙΚΟΣ ΕΤΗΣΙΟΣ ΠΡΟΫΠΟΛΟΓΙΣΜΟΣ ΓΙΑ ΤΟΝ ΤΟΜΕΑ
            2 εκατ. ευρώ.
            Μέλι και μελισσοκομικά προϊόντα
            1.   ΣΦΑΙΡΙΚΗ ΑΝΑΛΥΣΗ ΤΗΣ ΚΑΤΑΣΤΑΣΗΣ
            Ο κοινοτικός τομέας μελιού και μελισσοκομικών προϊόντων, ο οποίος λαμβάνει πολύ μικρή στήριξη, αντιμετωπίζει παγκόσμιο ανταγωνισμό. Το υψηλό κόστος παραγωγής στην Κοινότητα δυσχεραίνει ακόμη περισσότερο την κατάσταση.
            Από το 2001, εφαρμόζεται στον τομέα η οδηγία 2001/110/ΕΚ του Συμβουλίου, της 20ής Δεκεμβρίου 2001, σχετικά με το μέλι (3), με την οποία καθίσταται υποχρεωτικό να συνδέεται στην επισήμανση η ποιότητα με την προέλευση. Τα υποστηριζόμενα προγράμματα πρέπει να επικεντρώνονται στα κοινοτικά μέλια και μελισσοκομικά προϊόντα που φέρουν συμπληρωματική αναφορά στην περιφερειακή, εδαφική ή τοπογραφική προέλευση ή ετικέτα ποιότητας, με πιστοποίηση είτε από την Κοινότητα (ΠΟΠ, ΠΓΕ, ΕΠΠΕ ή βιολογικό προϊόν) είτε από κράτος μέλος.
            2.   ΣΤΟΧΟΙ
            
                        —
                     
                     
                        Ενημέρωση των καταναλωτών για την ποικιλία, τις οργανοληπτικές ιδιότητες και τις συνθήκες παραγωγής των μελισσοκομικών προϊόντων της Κοινότητας
                     
                  
                        —
                     
                     
                        Ενημέρωση των καταναλωτών για τις ιδιότητες των μη φιλτραρισμένων και μη παστεριωμένων κοινοτικών μελιών
                     
                  
                        —
                     
                     
                        Βοήθεια στους καταναλωτές για να κατανοήσουν την επισήμανση του κοινοτικού μελιού και παρότρυνση των παραγωγών να βελτιώσουν τη σαφήνεια των ετικετών τους
                     
                  
                        —
                     
                     
                        Προσανατολισμός προς την κατανάλωση μελιού ποιότητας, εφιστώντας την προσοχή των καταναλωτών στη δυνατότητα προσδιορισμού της προέλευσης του μελιού (ιχνηλασιμότητα).
                     
                  3.   ΚΥΡΙΟΤΕΡΕΣ ΟΜΑΔΕΣ-ΣΤΟΧΟΙ
            
                        —
                     
                     
                        Οι καταναλωτές, κυρίως ηλικίας από 20 έως 40 ετών
                     
                  
                        —
                     
                     
                        Ηλικιωμένοι και παιδιά
                     
                  
                        —
                     
                     
                        Διαμορφωτές της κοινής γνώμης.
                     
                  4.   ΒΑΣΙΚΑ ΜΗΝΥΜΑΤΑ
            
                        —
                     
                     
                        Ενημέρωση για την κοινοτική νομοθεσία σε θέματα ασφάλειας, τήρησης των κανόνων υγιεινής κατά την παραγωγή, πιστοποίησης ποιότητας και επισήμανσης
                     
                  
                        —
                     
                     
                        Το μέλι είναι φυσικό προϊόν που βασίζεται στην παράδοση και σε δοκιμασμένη τεχνογνωσία και μπορεί να χρησιμοποιηθεί με διάφορους τρόπους στη σύγχρονη μαγειρική
                     
                  
                        —
                     
                     
                        Υπάρχει μεγάλη ποικιλία μελιών διαφορετικής γεωγραφικής και βοτανικής προέλευσης καθώς και διαφορετικών εποχών
                     
                  
                        —
                     
                     
                        Συμβουλές σχετικά με τη χρήση και τη θρεπτική αξία του μελιού
                     
                  
                        —
                     
                     
                        Η διαφύλαξη της επικονίασης είναι ουσιαστικός παράγοντας για τη διατήρηση της βιοποικιλότητας.
                     
                  5.   ΒΑΣΙΚΑ ΜΕΣΑ
            
                        —
                     
                     
                        Διαφημίσεις στον εξειδικευμένο Τύπο (γαστρονομία και τρόπος ζωής)
                     
                  
                        —
                     
                     
                        Διαδίκτυο, κινηματογράφος και άλλα οπτικοακουστικά μέσα ενημέρωσης (τηλεόραση, ραδιόφωνο)
                     
                  
                        —
                     
                     
                        Επιδείξεις στα σημεία πώλησης
                     
                  
                        —
                     
                     
                        Συμμετοχή σε εμπορικές και άλλες εκθέσεις
                     
                  
                        —
                     
                     
                        Δημόσιες σχέσεις για το ευρύ κοινό, διοργάνωση εκδηλώσεων με στόχο τα εστιατόρια και τις επιχειρήσεις ομαδικής εστίασης
                     
                  
                        —
                     
                     
                        Ενημέρωση στα σχολεία (οδηγίες για εκπαιδευτικούς και για σπουδαστές σχολών ξενοδοχειακών υπηρεσιών και τροφοδοσίας).
                     
                  6.   ΔΙΑΡΚΕΙΑ ΚΑΙ ΠΕΔΙΟ ΕΦΑΡΜΟΓΗΣ ΤΩΝ ΠΡΟΓΡΑΜΜΑΤΩΝ
            Από 12 έως 36 μήνες, με προτίμηση στα προγράμματα που παρουσιάζουν, για κάθε φάση, στρατηγική και δεόντως αιτιολογημένους στόχους.
            7.   ΕΝΔΕΙΚΤΙΚΟΣ ΕΤΗΣΙΟΣ ΠΡΟΫΠΟΛΟΓΙΣΜΟΣ ΓΙΑ ΤΟΝ ΤΟΜΕΑ
            1 εκατ. ευρώ.
            Vqprd, επιτραπέζιοι οίνοι με γεωγραφική ένδειξη
            1.   ΣΦΑΙΡΙΚΗ ΑΝΑΛΥΣΗ ΤΗΣ ΚΑΤΑΣΤΑΣΗΣ
            Ο τομέας χαρακτηρίζεται από αφθονία παραγωγής και στάσιμη κατανάλωση, αν όχι φθίνουσα για ορισμένες κατηγορίες, ενώ η προσφορά προϊόντων από τρίτες χώρες αυξάνεται συνεχώς.
            2.   ΣΤΟΧΟΙ
            
                        —
                     
                     
                        Αύξηση της κατανάλωσης κοινοτικών οίνων
                     
                  
                        —
                     
                     
                        Ενημέρωση των καταναλωτών σχετικά με την ποικιλία, την ποιότητα και τις συνθήκες παραγωγής των κοινοτικών οίνων, καθώς και τα αποτελέσματα των επιστημονικών μελετών.
                     
                  3.   ΚΥΡΙΟΤΕΡΕΣ ΟΜΑΔΕΣ-ΣΤΟΧΟΙ
            
                        —
                     
                     
                        Διανομείς
                     
                  
                        —
                     
                     
                        Καταναλωτές, πλην των νέων και των εφήβων που αναφέρονται στη σύσταση 2001/458/ΕΚ του Συμβουλίου (4)
                        
                     
                  
                        —
                     
                     
                        Διαμορφωτές της κοινής γνώμης: δημοσιογράφοι, ειδικοί σε θέματα γαστρονομίας
                     
                  
                        —
                     
                     
                        Σχολές ξενοδοχειακών υπηρεσιών και τροφοδοσίας.
                     
                  4.   ΒΑΣΙΚΑ ΜΗΝΥΜΑΤΑ
            
                        —
                     
                     
                        Η κοινοτική νομοθεσία προβλέπει αυστηρούς κανόνες όσον αφορά την παραγωγή, τις ενδείξεις ποιότητας, επισήμανσης και εμπορικής προώθησης, οι οποίοι εγγυώνται στους καταναλωτές την ποιότητα και τη δυνατότητα εντοπισμού της προέλευσης των προσφερόμενων προϊόντων
                     
                  
                        —
                     
                     
                        Ικανοποίηση που προσφέρει η δυνατότητα επιλογής ανάμεσα σε μια ιδιαίτερα μεγάλη ποικιλία κοινοτικών προϊόντων διαφορετικών προελεύσεων
                     
                  
                        —
                     
                     
                        Ενημέρωση για την κοινοτική αμπελοκαλλιέργεια και τη σχέση της με τις περιφερειακές και τοπικές συνθήκες, τις πολιτιστικές και γευστικές συνήθειες.
                     
                  5.   ΒΑΣΙΚΑ ΜΕΣΑ
            Ενέργειες ενημέρωσης και δημόσιες σχέσεις:
            
                        —
                     
                     
                        προσφορά κατάρτισης στον κλάδο της διανομής και της ομαδικής εστίασης
                     
                  
                        —
                     
                     
                        επαφές με τον εξειδικευμένο Τύπο
                     
                  
                        —
                     
                     
                        άλλα μέσα (Διαδίκτυο, φυλλάδια και έντυπα) για τον προσανατολισμό της επιλογής των καταναλωτών και την ανάπτυξη των ευκαιριών κατανάλωσης σε οικογενειακές γιορτές και εορταστικές εκδηλώσεις
                     
                  
                        —
                     
                     
                        εμπορικές και άλλες εκθέσεις με ομαδικά εκθεσιακά περίπτερα για προϊόντα προερχόμενα από διάφορα κράτη μέλη.
                     
                  6.   ΔΙΑΡΚΕΙΑ ΤΩΝ ΠΡΟΓΡΑΜΜΑΤΩΝ
            Από 12 έως 36 μήνες, με προτίμηση στα πολυετή προγράμματα με καθορισμένους στόχους για κάθε φάση.
            7.   ΕΝΔΕΙΚΤΙΚΟΣ ΕΤΗΣΙΟΣ ΠΡΟΫΠΟΛΟΓΙΣΜΟΣ ΓΙΑ ΤΟΝ ΤΟΜΕΑ
            3 εκατ. ευρώ.
            Προϊόντα με προστατευόμενη ονομασία προέλευσης (ΠΟΠ), προστατευόμενη γεωγραφική ένδειξη (ΠΓΕ) και ειδικά παραδοσιακά προϊόντα εγγυημένα (ΕΠΠΕ)
            1.   ΣΦΑΙΡΙΚΗ ΑΝΑΛΥΣΗ ΤΗΣ ΚΑΤΑΣΤΑΣΗΣ
            Το κοινοτικό σύστημα προστασίας της ονομασίας των προϊόντων, το οποίο προβλέπεται στους κανονισμούς (ΕΟΚ) αριθ. 2081/92 και (ΕΟΚ) αριθ. 2082/92, αποτελεί προτεραιότητα για την εφαρμογή του τμήματος της κοινής γεωργικής πολιτικής που αφορά την ποιότητα. Πρέπει, επομένως, να συνεχιστούν οι προηγούμενες προσπάθειες για εκστρατείες με στόχο να γίνουν γνωστές οι προστατευόμενες ονομασίες και τα προϊόντα που τις φέρουν σε όλους τους πιθανούς συντελεστές της αλυσίδας παραγωγής, παρασκευής, εμπορικής προώθησης και κατανάλωσης αυτών των προϊόντων.
            2.   ΣΤΟΧΟΙ
            Οι εκστρατείες προώθησης και ενημέρωσης δεν πρέπει να εστιάζονται στην ονομασία ενός μόνον προϊόντος ή ενός πολύ περιορισμένου αριθμού προϊόντων· πρέπει να αφορούν ομάδες ονομασιών είτε ορισμένων κατηγοριών προϊόντων είτε προϊόντων παραγόμενων σε μία ή περισσότερες περιφέρειες, σε ένα ή περισσότερα κράτη μέλη.
            Στόχοι των εκστρατειών πρέπει να είναι:
            
                        —
                     
                     
                        παροχή εκτενών πληροφοριών σχετικά με το περιεχόμενο, τη λειτουργία και τον κοινοτικό χαρακτήρα των καθεστώτων και, ιδίως, των θετικών επιπτώσεών τους στην εμπορική αξία των προϊόντων με προστατευόμενες ονομασίες, καθώς μετά την καταχώρισή τους τα προϊόντα αυτά ευνοούνται από την προστασία που προσφέρουν τα εν λόγω καθεστώτα
                     
                  
                        —
                     
                     
                        βελτίωση των γνώσεων των καταναλωτών, των διανομέων και των επαγγελματιών του κλάδου των τροφίμων σχετικά με τους κοινοτικούς λογότυπους για τα προϊόντα με ΠΟΠ/ΠΓΕ και τα ΕΠΠΕ
                     
                  
                        —
                     
                     
                        ενθάρρυνση των ομάδων παραγωγών/μεταποιητών που δεν συμμετέχουν ακόμη σε αυτά τα καθεστώτα να χρησιμοποιήσουν το σύστημα, καταχωρίζοντας τις ονομασίες των προϊόντων που ικανοποιούν τις βασικές απαιτήσεις για την καταχώρισή τους
                     
                  
                        —
                     
                     
                        ενθάρρυνση των παραγωγών/μεταποιητών των οικείων περιφερειών οι οποίοι δεν λαμβάνουν μέρος στα καθεστώτα, ώστε να συμμετάσχουν στην παραγωγή των προϊόντων που φέρουν καταχωρισμένες ονομασίες, συμμορφωνόμενοι με τις εγκεκριμένες προδιαγραφές και τις απαιτήσεις επιθεώρησης που προβλέπονται για τις διάφορες προστατευόμενες ονομασίες
                     
                  
                        —
                     
                     
                        τόνωση της ζήτησης για τα οικεία προϊόντα, ενημερώνοντας τους καταναλωτές και τους διανομείς για την ύπαρξη, τη σημασία και τη χρησιμότητα των καθεστώτων, καθώς και ενημερώνοντάς τους για τους λογότυπους, τις προϋποθέσεις απονομής των χαρακτηρισμών, τους σχετικούς ελέγχους, το σύστημα προσδιορισμού της προέλευσης (ιχνηλασιμότητα).
                     
                  3.   ΚΥΡΙΟΤΕΡΕΣ ΟΜΑΔΕΣ-ΣΤΟΧΟΙ
            
                        —
                     
                     
                        Παραγωγοί και μεταποιητές
                     
                  
                        —
                     
                     
                        Διανομείς (μεγάλες εταιρείες διανομής, χονδρέμποροι, έμποροι λιανικής, εταιρείες ομαδικής εστίασης, καντίνες, εστιατόρια)
                     
                  
                        —
                     
                     
                        Καταναλωτές και οι ενώσεις τους
                     
                  
                        —
                     
                     
                        Διαμορφωτές της κοινής γνώμης.
                     
                  4.   ΒΑΣΙΚΑ ΜΗΝΥΜΑΤΑ
            
                        —
                     
                     
                        Τα προϊόντα που φέρουν προστατευόμενες ονομασίες παρουσιάζουν ειδικά χαρακτηριστικά που συνδέονται με τη γεωγραφική προέλευση· στην περίπτωση προϊόντων με ΠΟΠ, η ποιότητα και τα χαρακτηριστικά των προϊόντων συνδέονται κυρίως ή αποκλειστικά με το συγκεκριμένο γεωγραφικό περιβάλλον (με τους εγγενείς φυσικούς και ανθρώπινους παράγοντες που το χαρακτηρίζουν)· στην περίπτωση προϊόντων με ΠΓΕ, τα προϊόντα διαθέτουν ειδική ποιότητα ή φήμη που είναι δυνατόν να αποδοθεί στη γεωγραφική τους προέλευση και η γεωγραφική σύνδεση πρέπει να υφίσταται σε μία τουλάχιστον από τις φάσεις της παραγωγής, της μεταποίησης ή της παρασκευής
                     
                  
                        —
                     
                     
                        Τα ειδικά παραδοσιακά προϊόντα εγγυημένα έχουν ειδικά χαρακτηριστικά που συνδέονται με τις ειδικές παραδοσιακές μεθόδους παραγωγής τους ή με τη χρήση παραδοσιακών πρώτων υλών
                     
                  
                        —
                     
                     
                        Οι κοινοτικοί λογότυποι για ΠΟΠ, ΠΓΕ και ΕΠΠΕ είναι σύμβολα με τα οποία γίνεται κατανοητό σε όλη την Κοινότητα ότι πρόκειται για προϊόντα τα οποία πληρούν ειδικές συνθήκες παραγωγής που συνδέονται με τη γεωγραφική τους προέλευση ή παράδοση και τα οποία υπόκεινται σε έλεγχο
                     
                  
                        —
                     
                     
                        Άλλες πτυχές που αφορούν την ποιότητα των υπόψη προϊόντων (ασφάλεια, θρεπτική και οργανοληπτική αξία, δυνατότητα προσδιορισμού της προέλευσης)
                     
                  
                        —
                     
                     
                        Η παρουσίαση ορισμένων προϊόντων με ΠΟΠ, ΠΓΕ ή ΕΠΠΕ ως παραδειγματικών περιπτώσεων του δυναμικού που δημιουργεί η καταχώριση της ονομασίας ενός προϊόντος σε ένα καθεστώς προστασίας για την εμπορική του επιτυχία
                     
                  
                        —
                     
                     
                        Τα καθεστώτα προστασίας στηρίζουν την πολιτιστική κληρονομιά της Κοινότητας και υποστηρίζουν τη βιοποικιλότητα της γεωργικής παραγωγής, καθώς και τη διατήρηση του φυσικού χώρου.
                     
                  5.   ΒΑΣΙΚΑ ΜΕΣΑ
            
                        —
                     
                     
                        Ηλεκτρονικά (ιστοσελίδες στο Διαδίκτυο)
                     
                  
                        —
                     
                     
                        Επαφές δημοσίων σχέσεων με τα μέσα ενημέρωσης (εξειδικευμένος τύπος, γυναικείος τύπος, περιοδικά μαγειρικής)
                     
                  
                        —
                     
                     
                        Επαφές με ενώσεις καταναλωτών
                     
                  
                        —
                     
                     
                        Ενημέρωση και επιδείξεις σε σημεία πώλησης
                     
                  
                        —
                     
                     
                        Οπτικοακουστικά μέσα ενημέρωσης (π.χ. εστιασμένα τηλεοπτικά μηνύματα κ.λπ.)
                     
                  
                        —
                     
                     
                        Γραπτή τεκμηρίωση (φυλλάδια, έντυπα κ.λπ.)
                     
                  
                        —
                     
                     
                        Συμμετοχή σε εμπορικές εκθέσεις και επιδείξεις
                     
                  
                        —
                     
                     
                        Ενέργειες και σεμινάρια ενημέρωσης και κατάρτισης σχετικά με τη λειτουργία των κοινοτικών καθεστώτων για προϊόντα με ΠΟΠ, με ΠΓΕ ή ΕΠΠΕ.
                     
                  6.   ΔΙΑΡΚΕΙΑ ΤΩΝ ΠΡΟΓΡΑΜΜΑΤΩΝ
            Από 12 έως 36 μήνες. Θα προτιμηθούν πολυετή προγράμματα με σαφώς καθορισμένους στόχους και στρατηγική για κάθε φάση.
            7.   ΕΝΔΕΙΚΤΙΚΟΣ ΕΤΗΣΙΟΣ ΠΡΟΫΠΟΛΟΓΙΣΜΟΣ ΓΙΑ ΤΟΝ ΤΟΜΕΑ
            3 εκατ. ευρώ.
            Πληροφορίες σχετικά με το γραφικό σύμβολο των άκρως απομακρυσμένων περιφερειών
            1.   ΣΦΑΙΡΙΚΗ ΑΝΑΛΥΣΗ ΤΗΣ ΚΑΤΑΣΤΑΣΗΣ
            Η παρούσα κατευθυντήρια γραμμή αναφέρεται στις άκρως απομακρυσμένες περιφέρειες, όπως ορίζονται στο άρθρο 299 παράγραφος 2 της συνθήκης. Η εξωτερική μελέτη αξιολόγησης δείχνει ότι η κοινοτική ενημερωτική εκστρατεία του 1998/99 σχετικά με το γραφικό σύμβολο (λογότυπο) των άκρως απομακρυσμένων περιφερειών κίνησε πραγματικό ενδιαφέρον από πλευράς των διαφόρων φορέων του τομέα.
            Κατόπιν τούτου, αρκετοί παραγωγοί και μεταποιητές ζήτησαν την έγκριση των προϊόντων ποιότητας, με σκοπό να χρησιμοποιήσουν τον εν λόγω λογότυπο.
            Λαμβανομένης υπόψη της περιορισμένης διάρκειας της πρώτης εκστρατείας ενημέρωσης, κρίνεται σκόπιμο να ενισχυθεί η φήμη του λογοτύπου στις διάφορες ομάδες-στόχους, με τη συνέχιση των ενεργειών πληροφόρησης σχετικά με τη σημασία και τα πλεονεκτήματα του λογοτύπου.
            2.   ΣΤΟΧΟΙ
            
                        —
                     
                     
                        Γνωστοποίηση της ύπαρξης, της σημασίας και των πλεονεκτημάτων του λογοτύπου
                     
                  
                        —
                     
                     
                        Ενθάρρυνση των παραγωγών και μεταποιητών των εν λόγω περιφερειών ώστε να χρησιμοποιούν τον λογότυπο
                     
                  
                        —
                     
                     
                        Βελτίωση των γνώσεων των διανομέων και των καταναλωτών όσον αφορά τον λογότυπο.
                     
                  3.   ΚΥΡΙΟΤΕΡΕΣ ΟΜΑΔΕΣ-ΣΤΟΧΟΙ
            
                        —
                     
                     
                        Τοπικοί παραγωγοί και μεταποιητές
                     
                  
                        —
                     
                     
                        Διανομείς και καταναλωτές
                     
                  
                        —
                     
                     
                        Διαμορφωτές της κοινής γνώμης.
                     
                  4.   ΒΑΣΙΚΑ ΜΗΝΥΜΑΤΑ
            
                        —
                     
                     
                        Ιδιότυπος, φυσικός χαρακτήρας του προϊόντος
                     
                  
                        —
                     
                     
                        Προέλευση από τις περιφέρειες της Κοινότητας
                     
                  
                        —
                     
                     
                        Ποιότητα (ασφάλεια, θρεπτική αξία και γεύση, μέθοδος παραγωγής, σύνδεση με την προέλευση)
                     
                  
                        —
                     
                     
                        Εξωτικός χαρακτήρας του προϊόντος
                     
                  
                        —
                     
                     
                        Ποικιλία της προσφοράς, ακόμη και εκτός εποχής
                     
                  
                        —
                     
                     
                        Δυνατότητα προσδιορισμού της προέλευσης (ιχνηλασιμότητα).
                     
                  5.   ΒΑΣΙΚΑ ΜΕΣΑ
            
                        —
                     
                     
                        Ηλεκτρονικά μέσα (Διαδίκτυο κ.λπ.)
                     
                  
                        —
                     
                     
                        Τηλεφωνική γραμμή παροχής πληροφοριών
                     
                  
                        —
                     
                     
                        Επαφές δημοσίων σχέσεων με τα μέσα ενημέρωσης (π.χ. εξειδικευμένος τύπος, γυναικείος τύπος, περιοδικά μαγειρικής)
                     
                  
                        —
                     
                     
                        Επιδείξεις στα σημεία πώλησης, εμπορικές εκθέσεις κ.λπ.
                     
                  
                        —
                     
                     
                        Επαφές με τους γιατρούς και τους διαιτολόγους
                     
                  
                        —
                     
                     
                        Άλλα μέσα (φυλλάδια, έντυπα, συνταγές κλπ.)
                     
                  
                        —
                     
                     
                        Οπτικοακουστικά μέσα ενημέρωσης
                     
                  
                        —
                     
                     
                        Διαφήμιση στον εξειδικευμένο και τοπικό τύπο.
                     
                  6.   ΔΙΑΡΚΕΙΑ ΤΩΝ ΠΡΟΓΡΑΜΜΑΤΩΝ
            Από 12 έως 36 μήνες.
            7.   ΕΝΔΕΙΚΤΙΚΟΣ ΕΤΗΣΙΟΣ ΠΡΟΫΠΟΛΟΓΙΣΜΟΣ ΓΙΑ ΤΟΝ ΤΟΜΕΑ
            1 εκατ. ευρώ.
            Προϊόντα βιολογικής καλλιέργειας
            1.   ΣΦΑΙΡΙΚΗ ΑΝΑΛΥΣΗ ΤΗΣ ΚΑΤΑΣΤΑΣΗΣ
            Η κατανάλωση προϊόντων βιολογικής καλλιέργειας είναι ιδιαίτερα διαδεδομένη στα αστικά κέντρα, αλλά το μερίδιο αγοράς που καταλαμβάνουν αυτά τα προϊόντα παραμένει πολύ περιορισμένο.
            Η ευαισθητοποίηση των καταναλωτών και άλλων ομάδων ενδιαφερομένων για τα χαρακτηριστικά της μεθόδου παραγωγής βιολογικών προϊόντων αυξάνεται, αλλά είναι ακόμη πολύ χαμηλή.
            Στο κοινοτικό πρόγραμμα δράσης για τα βιολογικά τρόφιμα και τη βιολογική γεωργία, οι δράσεις προώθησης και ενημέρωσης θεωρούνται σημαντικό μέσο για την περαιτέρω ανάπτυξη της ζήτησης για βιολογικά τρόφιμα.
            2.   ΣΤΟΧΟΙ
            Οι εκστρατείες προώθησης και ενημέρωσης δεν πρέπει να εστιάζονται σε ένα ή μερικά επιλεγέντα προϊόντα, αλλά σε ομάδες προϊόντων ή στο ίδιο το καθεστώς της βιολογικής καλλιέργειας και τον τρόπο εφαρμογής του σε μία ή περισσότερες περιφέρειες ενός ή περισσοτέρων κρατών μελών.
            Στόχοι των εκστρατειών αυτών πρέπει να είναι:
            
                        —
                     
                     
                        ενθάρρυνση της κατανάλωσης τροφίμων που έχουν παραχθεί με βιολογικές μεθόδους
                     
                  
                        —
                     
                     
                        βελτίωση των γνώσεων των καταναλωτών όσον αφορά την επισήμανση και τον κοινοτικό λογότυπο για τα βιολογικά προϊόντα
                     
                  
                        —
                     
                     
                        παροχή εκτενών πληροφοριών και αύξηση της ευαισθητοποίησης όσον αφορά τα οφέλη από τη βιολογική καλλιέργεια, ιδίως για την προστασία του περιβάλλοντος, την ορθή μεταχείριση των ζώων, τη διατήρηση του φυσικού χώρου και την ανάπτυξη της υπαίθρου
                     
                  
                        —
                     
                     
                        παροχή εκτενών πληροφοριών για το περιεχόμενο και τη λειτουργία του κοινοτικού καθεστώτος για τη βιολογική γεωργία
                     
                  
                        —
                     
                     
                        ενθάρρυνση των παραγωγών, μεταποιητών και ομάδων παραγωγών/μεταποιητών/εμπόρων λιανικής που δεν συμμετέχουν στη βιολογική καλλιέργεια ώστε να μεταστραφούν σε αυτήν τη μέθοδο παραγωγής· ενθάρρυνση των εμπόρων λιανικής, ομίλων λιανικού εμπορίου και εστιατορίων ώστε να πωλούν βιολογικά προϊόντα.
                     
                  3.   ΚΥΡΙΟΤΕΡΕΣ ΟΜΑΔΕΣ-ΣΤΟΧΟΙ
            
                        —
                     
                     
                        Καταναλωτές, ενώσεις καταναλωτών και ειδικές υποομάδες καταναλωτών
                     
                  
                        —
                     
                     
                        Διαμορφωτές της κοινής γνώμης
                     
                  
                        —
                     
                     
                        Διανομείς (σούπερ-μάρκετ, χονδρέμποροι, ειδικευμένα καταστήματα λιανικής, εταιρείες ομαδικής εστίασης, καντίνες, εστιατόρια), μεταποιητές τροφίμων
                     
                  
                        —
                     
                     
                        Εκπαιδευτικοί και σχολεία.
                     
                  4.   ΒΑΣΙΚΑ ΜΗΝΥΜΑΤΑ
            
                        —
                     
                     
                        Τα προϊόντα της βιολογικής γεωργίας είναι προϊόντα φυσικά, προσαρμοσμένα στη σύγχρονη καθημερινή ζωή, τα οποία καταναλώνονται ευχάριστα· παράγονται με μεθόδους παραγωγής που σέβονται το περιβάλλον και την καλή διαβίωση των ζώων· οι βιολογικές καλλιέργειες υποστηρίζουν τη βιοποικιλότητα της γεωργικής παραγωγής καθώς και τη διατήρηση του φυσικού χώρου
                     
                  
                        —
                     
                     
                        Τα προϊόντα υπόκεινται σε αυστηρούς κανόνες όσον αφορά την παραγωγή και την επιθεώρηση, συμπεριλαμβανόμενης της δυνατότητας πλήρους προσδιορισμού της προέλευσης (ιχνηλασιμότητα), ώστε να εξασφαλίζεται ότι τα προϊόντα προέρχονται από γεωργικές εκμεταλλεύσεις που υπόκεινται σε σύστημα επιθεώρησης των μονάδων βιολογικής καλλιέργειας
                     
                  
                        —
                     
                     
                        Η χρήση στον τομέα των τροφίμων των λέξεων “οργανικό”, “οικολογικό” και “βιολογικό”, και των ισοδυνάμων τους σε άλλες γλώσσες, προστατεύεται βάσει της νομοθεσίας
                     
                  
                        —
                     
                     
                        Ο κοινοτικός λογότυπος αποτελεί το σύμβολο για τα βιολογικά προϊόντα, το οποίο είναι κατανοητό σε όλη την Κοινότητα και σημαίνει ότι τα προϊόντα πληρούν αυστηρά κοινοτικά κριτήρια παραγωγής και έχουν ελεγχθεί αυστηρά. Οι πληροφορίες για τον κοινοτικό λογότυπο μπορούν να συμπληρωθούν με πληροφορίες για τους λογοτύπους που έχουν θεσπιστεί από τα κράτη μέλη
                     
                  
                        —
                     
                     
                        Μπορούν να υπογραμμιστούν άλλες πτυχές που αφορούν την ποιότητα των προϊόντων (ασφάλεια, θρεπτική και οργανοληπτική αξία).
                     
                  5.   ΒΑΣΙΚΑ ΜΕΣΑ
            
                        —
                     
                     
                        Ηλεκτρονικά (ιστοσελίδες στο Διαδίκτυο)
                     
                  
                        —
                     
                     
                        Τηλεφωνικές γραμμές παροχής πληροφοριών
                     
                  
                        —
                     
                     
                        Επαφές δημοσίων σχέσεων με τα μέσα ενημέρωσης (ειδικευμένοι δημοσιογράφοι, γυναικείος τύπος, περιοδικά μαγειρικής, περιοδικά της βιομηχανίας τροφίμων)
                     
                  
                        —
                     
                     
                        Επαφές με τις ενώσεις καταναλωτών
                     
                  
                        —
                     
                     
                        Ενημέρωση στα σημεία πώλησης
                     
                  
                        —
                     
                     
                        Εκδηλώσεις στα σχολεία
                     
                  
                        —
                     
                     
                        Οπτικοακουστικά μέσα ενημέρωσης (π.χ. εστιασμένα τηλεοπτικά μηνύματα)
                     
                  
                        —
                     
                     
                        Γραπτή τεκμηρίωση (φυλλάδια, έντυπα κ.λπ.)
                     
                  
                        —
                     
                     
                        Συμμετοχή σε εμπορικές εκθέσεις και επιδείξεις
                     
                  
                        —
                     
                     
                        Ενέργειες και σεμινάρια ενημέρωσης και κατάρτισης σχετικά με τη λειτουργία του κοινοτικού καθεστώτος για τα βιολογικά τρόφιμα και τη βιολογική γεωργία.
                     
                  6.   ΔΙΑΡΚΕΙΑ ΤΩΝ ΠΡΟΓΡΑΜΜΑΤΩΝ
            Από 12 έως 36 μήνες. Θα προτιμηθούν πολυετή προγράμματα με σαφώς καθορισμένους στόχους και στρατηγική για κάθε φάση.
            7.   ΕΝΔΕΙΚΤΙΚΟΣ ΕΤΗΣΙΟΣ ΠΡΟΫΠΟΛΟΓΙΣΜΟΣ ΓΙΑ ΤΟΝ ΤΟΜΕΑ
            3 εκατ. ευρώ.»
         
      
      
         (1)  ΕΕ L 109 της 6.5.2000, σ. 29· οδηγία όπως τροποποιήθηκε τελευταία από την οδηγία 2003/89/ΕΚ (ΕΕ L 308 της 25.11.2003, σ. 15).
      
         (2)  ΕΕ L 30 της 31.1.2002, σ. 44.
      
         (3)  EE L 10 της 12.1.2002, σ. 47.
      
         (4)  ΕΕ L 161 της 16.6.2001, σ. 38.